«Киске Өфө» гәзитенең сайты - "БАШҠОРТОСТАНҒА ҒАШИҠ БУЛДЫМ..." - 2015 - Мәҡәләләр\n"Берҙәмлек" Милли мәҙәниәттәр халыҡ-ара фестивале баш ҡалала асыҡ һауала үткән ҙур концерт менән тамамланды. Фестивалдә быйыл ШОС һәм БРИКС саммиттары илдәренән - Бразилиянан, Һиндостандан, Ҡытайҙан, Көньяҡ Африка Республикаһынан, Ҡаҙағстандан, Ҡырғыҙстандан, Үзбәкстандан, Тажикстандан һәм Рәсәйҙән бөтәһе 200 кеше ҡатнашты.\nСараны асыу тантанаһы Бәләбәй ҡалаһында үтте, ул унда рус мәҙәниәте байрамы менән тап килде. Бынан тыш, ҡунаҡтар Туймазы, Дәүләкән райондары һабантуйҙарында, Октябрскийҙа үткән Ҡурай байрамында ҡатнашып, республика халыҡтарының мәҙәниәте менән танышты, үҙҙәре лә сығыш яһаны. Бынан һуң халыҡтар дуҫлығы байрамы кире Өфөгә әйләнеп ҡайтты.\nГала-концертта ҡунаҡтарҙы һәм тамашасыларҙы сәләмләп, БР Хөкүмәте Премьер-министры урынбаҫары Салауат Сәғитов республика етәксеһенең сәләмләү адресын уҡып ишеттерҙе. "Биш көн дауамында Башҡортостан ерендә төрлө илдәрҙең вәкилдәре үҙ сәнғәтен күрһәтте, беҙҙең мәҙәниәтебеҙҙе, тормошобоҙҙо өйрәнде. Йөрәктәрҙә тоҡанған дуҫлыҡ уты йылдан-йыл сағыуыраҡ, йылыраҡ һәм үҙ халҡын һәм мәҙәниәтен яратыусылар өсөн генә түгел, башҡа халыҡтарҙың да сәнғәтен ихтирам итеүселәргә кәрәгерәк була барһын. Бер айҙан Өфөгә донъяның иң эре 15 дәүләтенең етәкселәре йыйыласаҡ. Шуға ла бынан алда был дәүләттәрҙең мәҙәниәте килеп етеүе бик символик күренеш булды. Мәҙәниәт телен, бейеү телен аңлау өсөн тәржемә кәрәкмәй, быға беҙ тағы бер ҡат инандыҡ", - тиелгәйне унда. Ысынлап та, тамашасылар Ҡырғыҙстандың "Етегән" халыҡ музыка ҡоралдары коллективын да, Тажикстандың "Гөлшан" оркестрын да, Һиндостандың - "Халыҡ-ара ритмдар", Бразилияның "Cadica Dance Company" төркөмдәрен дә ихлас ҡабул итте. Көньяҡ Африка Республикаһы вәкилдәре ямғыр саҡырыу йолаһы аша хис-тойғоға бай сәнғәтен күрһәтә алды. Әйткәндәй, был коллективтар үҙҙәрендә генә түгел, ә Европала ла киң билдәлелек яулап өлгөргән. "Гуань-индың мең ҡулы бейеүе" тип аталған бейеүе менән тамашасының хәтерендә ҡалған Ҡытайҙың "Ланьчжоу йондоҙҙары" коллективы ла халыҡ-ара кимәлдәге фестивалдәрҙә Ланьчжоу провинцияһын күрһәтеп йөрөһә лә, Рәсәйҙә һәм Башҡортостанда - тәүге тапҡыр. "Беҙҙең ҡалабыҙ Ҡытайҙа иң мөһим төбәктәрҙән иҫәпләнә, сөнки уның аша башҡорттарға ла таныш булған Ебәк юлы үтә. Ул бик үҫешкән ҡала. Ансамблгә килгәндә, унда башлыса профессиональ белеме булмаған үҙешмәкәр бейеүселәр бейей. Ғөмүмән, беҙҙә халыҡ бик әүҙем тормош менән йәшәй, шуға ла тән һығылмалылығын өлкәнәйгәс тә һаҡлай. Коллективтың иң өлкән бейеүсеһенә, мәҫәлән, 60 йәш", - ти Ҡытай делегацияһы вәкиле Лин Хонкуй. Алда һүҙ барған бейеү иһә көнсығыш мәҙәниәтенең иң күркәм, иң үҙенсәлекле бейеүе, ул мең ҡуллы будда батшабикәһе Гуань Ши-инды һынландыра.\nБыйылғы "Берҙәмлек"тең географик сиктәре киңәйеүе, ысынлап та, уға айырыуса йәм өҫтәне. Шулай уҡ уның даими ҡатнашыусылары фестивалдең йылдан-йыл үҫешә барыуын да билдәләне. Ҡаҙаҡ халыҡ йырҙарын импровизациялау эшмәкәрлеге менән киң шөғөлләнеүсе композитор, йырсы Азамат Мукатов әйтеүенсә, быйыл уның форматы үҙгәреүе лә, масштабы киңәйеүе лә маҡтауға ғына лайыҡ. "Һәр "Берҙәмлек" яңыса үтә, әммә бында ҡатнашыусыларҙың барыһын да музыка һәм ижад, мәҙәниәт һәм сәнғәткә һөйөү берләштерә. Башҡортостан әле ҙур сәйәси ваҡиғалар алдында тора, уның мәҙәниәттәр дуҫлығынан башланыуын изгегә генә юрарға кәрәк. Саммиттарҙа ҡатнашыусыларға мәҙәни, этник күҙлектән сығып мөрәжәғәт итергә мөмкинлегем булһа, уларға шулай тип әйтер инем: донъяла милләттәр ҙә, мәҙәниәттәр ҙә төрлө, әммә беҙ барыбыҙ ҙа ерҙә тыныслыҡ, изгелек булыуын теләйбеҙ", - ти "Берҙәмлек"тең 2004, 2007, 2011, 2013 йылдарҙағы лауреаты. Республиканың йөҙөн халыҡтарҙың мәҙәниәте, йәшәйеше генә түгел, уларҙың ихласлығы, алсаҡлығы ла билдәләй икән, ҡунаҡтар менән аралашҡандан һуң быға тағы инанаһың. "Әсәйем - тарих һәм рус теле уҡытыусыһы. Мин был төбәк тураһында китаптарҙан уҡып ҡына белә инем. Бындай игелекле кешеләрҙе, йылы ҡараштарҙы, матур тәбиғәтте бер ҡайҙа ла күргәнем булманы. Башҡортостанға барабыҙ, тигәс, хәҙер беҙҙе бәләкәй генә йорттарҙан торған ауылға алып килеп төшөрөрҙәр инде, тип уйлағайныҡ. Ә был ожмахтың үҙе булып сыҡты! Урамда 21-се быуат, ә халыҡтың мәҙәниәте, кешеләрҙең күңеле шул килеш матур һаҡланған - быға һоҡланып бөтә алмайым. Халҡығыҙҙа бөгөнгө заманға хас насар күренеш - тәкәбберлек юҡ" - Үзбәкстандың "Ватандаш" ансамбле ағзаһы Дилнавоз Алимованың был һүҙҙәре тап ошоно раҫлай ҙа инде.\n"Мин Башҡортостанға ғашиҡ булдым!" - Һиндостандан килгән артист Амердел Панесарҙың ошо һүҙҙәрен фестивалдә ҡатнашыусы һәр кеше ҡабатланы. Кемгә генә мөрәжәғәт итһәң дә, барыһы ла тәбиғәтебеҙҙе лә, бейеүҙәребеҙҙе лә, ҡунаҡсыллығыбыҙҙы ла, аш-һыуыбыҙҙы ла һәм, әлбиттә, ҡыҙҙарыбыҙҙың сибәрлеген дә маҡтаны. "Сәк-сәк" һәм "ҡымыҙ" тигән һүҙҙәрҙән һуң ҡунаҡтарҙың йөҙөндә барлыҡҡа килгән ҡәнәғәт йылмайыуҙы уларҙың ихласлығы итеп аңларға ла булалыр, моғайын. Ике тиҫтә йыл дауамында ойошторолған "Берҙәмлек" фестиваленән быйыл да һәр ҡатнашыусы һәм тамашасы байрамса кәйеф менән таралышты.\nЯҙылған: 15.06.15 | Ҡаралған: 940


Әсә йөрәге » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Әсә йөрәге\nӘсә йөрәге 30.11.2018 // Йәмғиәт\nСтанция ауылдан дүрт саҡрым тирәһе алыҫлыҡта ята. Йәйәүләп сыҡҡанда, поезға сәғәт ярымда еңел генә барып етеп була. Атаһы эштән ҡайтып өлгөрмәгәс, Гөлсәсәкте әсәһе, ауыл осона ҡәҙәр генә булһа ла тип, оҙата сыҡты. Ауыл осона еткәс, юл өҫтөндә ятҡан зыяратты үткәнсе генә барырға булды. Шунан юл урман араһына инә.\nБалаһын урманда япа-яңғыҙын ҡалдырып китергә әсәнең йөрәге етмәне. Эңер төшә башланы. Шулай бара торғас, күңелгә шом һалып, күҙ үлсәме араһы алыҫлыҡта ғына алдарында бер кеше һыны хасил булды. Әле генә юҡ ине, ҡайҙан килеп сыҡты?.. Кейеменә, хәрәкәтенә ҡарағанда, ир кеше булырға тейеш. Әсә күңеленә шом төштө, йөрәге йыш-йыш тибеп, аяҡ быуындары ҡалтыраны.\n– Юҡ, балам, юҡ, һине урманды үткәртмәй боролмайым, – тип һаман атлауын дауам итте. Алдағы теге ир һыны нисек көтмәгәндә барлыҡҡа килде, шулай уҡ ҡапыл ғына юҡ булды ла ҡуйҙы. Әллә мал-тыуарын эҙләп йөрөгән берәй ауыл кешеһе инеме икән?.. Көҙ малҡайҙар шулай ҡайтмай хужаларын маҙаһыҙлап ала ул. Айырыуса һыйырға быҙауы ҡушылып алһа, ҡайтыр юлдарын оноталар...\n– Әсәй, ярай, оҙаттың бит инде, яҡты күҙҙә һин дә урманды үтеп өлгөр, әтеү мин һинең өсөн борсолам, – тип әсәһен кире борорға тырышты.\nШул ваҡыт ауыл яғынан йөк машинаһы күренде. Ҡыҙ атаһының машинаһын күрмәһә лә, тауышынан танып тора. Тик был ул түгел ине. Машина, йәйәүлеләр эргәһенә еткәс, туҡтаны. Кузовында алты-ете һунарсы, һалам түшәлгән иҙәнгә ҡырын төшөп ятып, кәрт һуға. Юлсыларҙы күргәс:\n– Әйҙәгеҙ, әйҙә, әтеү поезға һуңлайһығыҙ! – тип әсә менән ҡыҙҙы ултырырға саҡырҙылар. Ҡыҙ һаман да:\n– Әсәй, йә, бар инде ҡайт, ана, станция ла күренеп ята, – тине.\n– Юҡ, был тиклем ирҙәр араһына ни йөрәк менән яңғыҙыңды ултыртып ебәрәйем, – тип кузовҡа ҡыҙы эргәһенә менеп ултырҙы. Һунарсыларҙың берәүһе:\n– Апай, борсолма ҡыҙың өсөн, һәйбәт итеп алып барып еткерербеҙ, – тине.\n– Юҡ инде, бында килеп еткәс, барып етеп ҡайтам, – тип ултырған урынынан ҡуҙғалманы.\nСтанцияға бик тиҙ килеп еттеләр. Олпат кәүҙәле оло йәштәге һунарсы әсә менән ҡыҙға кузовтан төшөргә ярҙам итеп:\n– Апай, был ҡараңғыла ҡурҡмайынса нисек ауылыңа ҡайтып етерһең икән? – тине, борсолоп.\n– Нисектең алдына төшөп алам да, йүгереп, “һә” тигәнсә ҡайтып етәм. Мин ни йөрөмәгән кеше түгел дә, – тине, бер аҙ ҡурҡыуын усына йомоп. Ә ҡыҙ өндәшмәне, сөнки ул үҙе лә шул турала уйлап, эстән утта яна ине.\nКүп тә тормай, поезд килде. Ҡыҙ вагонға менеү менән, тәҙрәгә ҡапланып, әле генә ауылы яғына, ҡараңғылыҡҡа инеп киткән әсәһенең һынын эҙләне... Көҙ ҡараһына, энә менән төртһәң дә, бер нимә лә күренмәй. Ҡыҙҙың йөрәге “жыу” итеп китте. Башына, әллә үҙем генә төшөп ҡалайыммы икән, тигән уй ҙа килде. Вагонға инеп, сумкаһын алып, сығыу яғына ыңғайланы. Тәҙрәгә йәнә күҙ һалды. Ауыл яғынан елеп килгән машина фары яҡтыһында, ҡулын һелтәп, ҡыҙыу-ҡыҙыу атлаған әсәһенең шәүләһен шәйләп алды. Был атаһының машинаһы ине. Ҡыҙ уны шунда уҡ таныны.\n– Атай, атаҡайым, Аллаҡайым минең, мең рәхмәт һеҙгә! – тип, ҡыҙҙың йөрәге шатлығынан күкрәген ярып сығырҙай булып дөпөлдәп типте һәм күҙенән шатлыҡ йәштәре бәреп сыҡты. Поезд яй ғына ҡуҙғалып китте. Машина, әсәһе тәңгәленә еткәс, туҡтаны. Ниһайәт, ҡыҙ еңел һулап, вагонға инеп буш урынға ултырҙы.\nБыл хәл ҡырҡ йыл тирәһе элек булһа ла, ҡыҙ уны кисәгеләй хәтерләй. Күҙҙәренә әле булһа шатлыҡ йәше бәреп сыға. Рәхмәт, атай, әсәйем өсөн рәхмәт! – тип эстән генә ҡыуанып ҡабатлай...\nАвтор: Миләүшә ҒӘЙФУЛЛИНА


Саҡмағош районында балалар баҡсаһы һәм социаль торлаҡ файҙаланыуға тапшырылды\nРеспублика көнө уңайынан төбәктәрҙә күләмле байрам саралары ойошторола, төрлө социаль объекттар ҡалҡып сыға. Бөгөн республикала тағы бер балалар баҡсаһы һәм социаль торлаҡ файҙаланыуға тапшырылды. Тулыраҡ БСТ каналы хәбәрсеһе Әлфинә Килдейәрова яҙмаһында.\nРеспублика көнөнә – оло бүләк. 240 уҡыусыға тәғәйенләнгән мәктәп һәм 120 урынлыҡ балалар баҡсаһынан торған комплекс, «100 йыллыҡҡа – 100 объект» республика проекты сиктәрендә төҙөлдө. Тулыраҡ киләһе яҙмала.\nИҫегеҙгә төшөрәбеҙ, күптән түгел белем биреү учреждениеларында балаларҙы туҡландырыуҙа байтаҡ етешһеҙлектәр барлығы асыҡланды.\nБыл объект Башҡортостан республикаһының 100 йыллығына төҙөлә.


Башҡортостандың Тәфтиш комитеты туғыҙ кеше һәләк булған юл фажиғәһенең төп сәбәбен атаны // Хәл-ваҡиғалар | новости башинформ.рф\nБашҡортостандың Тәфтиш комитеты туғыҙ кеше һәләк булған юл фажиғәһенең төп сәбәбен атаны\n13:22, 2 марта 2018 Хәл-ваҡиғалар\nМ-5 «Урал» трассаһында туғыҙ кешенең ғүмерен өҙгән аварияға таҙартылмаған юл сәбәпсе. «Башинформ» агентлығына республика Тәфтиш комитетының матбуғат хеҙмәтенән хәбәр итеүҙәренсә, «MAN» йөк машинаһы, тағылмаһы тайып, юлдан ситкә төшөп китә.\n«Автомобиль юлдарын таҙартыу эштәрен тейешенсә башҡармау һөҙөмтәһендә Усть-Ҡатауға китеп барған «Мерседес-Бенц» микроавтобусы һәләкәткә осрай», — тип асыҡлыҡ индерҙе тәфтишселәр.\nХәтерегеҙгә төшөрәбеҙ, микроавтобустағы һигеҙ пассажир һәм водитель авария урынында һәләк булды, дүртәүһе төрлө йәрәхәттәр менән дауаханала ята. «Граждандарҙың ғүмере һәм хәүефһеҙлеге талаптарына яуап бирмәгән хеҙмәттәр күрһәтеү арҡаһында ике һәм унан күберәк кешене үлемгә дусар итеү» статьяһы буйынса тағы бер енәйәт эше асылған. Йөк машинаһы водителе әле һаҡ аҫтында. Тәфтишселәр шулай уҡ Башҡортостандың Иглин районы Оло Тәләк ауылы эргәһендәге федераль трассаны хеҙмәтләндергән ойошманы документтарһыҙ ҡалдырған һәм хеҙмәткәрҙәренән һорау алған.\nТеги: юл фажиғәһе, Оло Тәләк


Төбәк етәксеһе башта күргәҙмә менән танышты, артабан пленар ултырышта сығыш яһаны, бер төркөм педагогтарға дәүләт наградалары тапшырҙы.\nПленар ултырышта форум сиктәрендә ойошторолған дискуссия майҙансыҡтарында ҡатнашыусыларҙың вәкилдәре үҙ тәҡдимдәрен яңғыратты. Улар күтәргән башланғыстар балаларҙың психологик сәләмәтлеге, мәктәп туҡланыуы, хәүефһеҙлек, физкультура һәм спортты үҫтереү кеүек актуаль һорауҙарға бәйле. Бынан тыш айырым майҙансыҡта мәктәп формаһы һорауы ҡаралды.\nҮҙ сығышында Радий Хәбиров был форумдың мөһимлеген һыҙыҡ аҫтына алды.\n– Форумды үҙебеҙҙе борсоған һорауҙар буйынса фекер алышыу өсөн ойошторабыҙ, аныҡ ҡарарҙар ҡабул итеп артабан уларҙың үтәлешен контролдә тотабыҙ. Сөнки күтәрелгән темалар буш һүҙ булып ҡалырға тейеш түгел, – тине Радий Хәбиров. – Иң яҡшы практикаларҙы өйрәнеү, Рәсәй мәғариф системаһы вәкилдәре менән аралашыу беҙҙең өсөн бик мөһим.\nРадий Хәбиров айырым иғтибарҙы мәктәп туҡланыуы темаһына бүлде. Ил Президенты Владимир Путиндың башланғыс класс уҡыусыларын бушлай туҡландырыу инициативаһын киң йәмәғәтселек хуплап ҡаршыланы тине һәм 1 сентябрҙән Башҡортостан мәктәптәрендә башланғыс синыф уҡыусылары бушлай туҡлана башлаясағын белдерҙе. Ул шулай уҡ биш көнлөк уҡытыуға күсеүҙе ыңғай баһаланы. Мәктәптәрҙе уҡыусыларға конкурентлы өҫтөнлөктәргә эйә булырға форсат биргән «Ҡанатлан!» проектында әүҙемерәк ҡатнашырға саҡырҙы. Бөгөн проектҡа 71 мәктәп ҡушылған. Ошо проект сиктәрендә 2024 йылға тиклем 16 бассейн төҙөү ҡаралған. Шулай уҡ 2024 йылға тиклем 200 белем биреү усағы «Мәктәптәргә – спорт көрәше» программаһына ҡушыласаҡ.\n– Мәктәптәрҙә стоматология кабинеттарын тергеҙеү буйынса эш алып барабыҙ. Был Рәсәй кимәлендә уникаль башланғыс, – тине төбәк етәксеһе. – Бер йыл эсендә беҙ 61 кабинет йыһазландырҙыҡ.\nРадий Хәбиров шулай уҡ балаларҙың смартфондар менән саманан тыш ныҡ мауығыуына айырым туҡталды. Әммә уларҙан баш тартыу һорауын һәр кем үҙе ирекле хәл итергә тейеш тине. Мәктәп формаһына килгәндә, Рәсәйҙә берҙәм форма һайлау тәжрибәһе бар. Был һорау ҙа айырым ҡарашты талап итә. Шуға был тәҡдимде ул айырым бер районда һынау рәүешендә индерергә тәҡдим итте.\nБашҡортостан Башлығы Радий Хәбиров инклюзив белем биреү һәм үҫмерҙәр араһында енәйәт темаларына иғтибар бүлде. Сығышын тамамлап, сираттағы форумды белем биреү сифатына арнарға тәҡдим итте.


Өфө районынан 30 бала Юнармия сафына алынды - Bash.News\nӨфө районынан 30 бала Юнармия сафына алынды\nӨфө районынан 30 бала Юнармия сафына алынды https://bash.news/news/89643_f_rajonynan_30_bala_yunarmiya_safyna_alyndy/?lang=bash\nЮнармия сафы бөгөн тағы йәш көстәр менән тулыланды. Өфө районының Булгаков һәм Октябрьский ауылдарынан 30 бала үҙ ғүмерҙәрендә тәүге тапҡыр Ватанға тоғролоҡҡа ант итте. Ҡыҙҙар һәм малайҙар Хәрби Дан музейында тантаналы шарттарҙа ант бирҙе. Уларҙың бөтәһе лә тиерлек кадет синыфында белем ала.\nТәртипле, уҡыуҙа ла, спортта ла һынатмаҫ балалар, ти улар тураһында уҡытыусылары. Булгаков ауылы лицейында 100 уҡыусы Юнармия хәрби-патриотик хәрәкәтенә ҡушылған. Башҡортостанда 8 мең уҡыусы, ә Рәсәйҙә 300 мең бала Юнармия сафында. Республика юнармеецтары Рәсәй кимәлендә ойошторолған хәрби-патриотик һәм спорт сараларында лайыҡлы сығыш яһай.\nТимофей Присяжнюк, Булгаков ауылы лицейы уҡытыусыһы, запастағы полковник: “Һәр бала кадет класында уҡый алмай. Был синыфтарҙа өҫтәлмә шөғөлдәргә, спортҡа ла ҙур иғтибар бирелә. Балалар хәрби сәнғәткә генә түгел, хореография, ҡул көрәше һәм башҡа һөнәрҙәргә лә өйрәнә. Һәм, әлбиттә, хәрби-патриотик тәрбиә ала”.\nӨфөлә кәзә һөтөнән яңы сыр етештерелә\n16:39, 12 дек\nКиләһе йылдан баҡсасыларға һыу өсөн түләргә тура килә\n10:00, 12 дек


Рәсәйҙең иң шәп дүрт ғаиләһе Башҡортостанда йәшәй, улар «Йыл ғаиләһе» конкурсы еңеүселәре һәм лауреаттары\nТотош ил кимәлендәге ярышта республика данын яулаған дан ғаиләләр менән бөгөн Ғаилә, хеҙмәт һәм халыҡты социаль яҡлау министры Ленара Иванова ла осрашты. Ейәнсуранан Ҡунаҡбаевтар конкурстың «Ауыл ғаиләһе» номинацияһында еңеп ҡайтҡан. Ә Хәйбулланан Потякиндар «Күп балалы ғаилә» номинацияһында сығыш яһаған, улар үҙҙәренең 4 балаһы эргәһенә тағы 12-не тәрбиәгә алған. Учалынан Йомағужиндар иһә йәш ғаиләләр араһында һынау тотҡан.\nҠунаҡбаевтарҙың өйөндә һәр ваҡыт йыр-моң яңғырап тороуына туғандары ла, күрше-тирә лә өйрәнеп бөткән. Йорт хужалары мәҙәниәт өлкәһендә эшләй, өлкән улдары Айҙар ҙа ата-әсәһенән ҡалышмай, тәпәй баҫҡандан алып сәхнәлә. Шулай ҙа Ҡунаҡбаевтарҙы тик йырлап-бейеп кенә йәшәйҙәр тип уйлаусылар хаталана, өс малайҙы хеҙмәт менән генә сыныҡтырырға мөмкин. Ғаилә мал да аҫрай, баҡса ла тота. Ғаилә башлығы ҡул эшенә лә маһир. Бар яҡлап та килгән Ҡунаҡбаевтарға Мәскәүҙе яулауы ла ауыр булмай. Улар бөтә Рәсәй конкурсының «Ауыл ғаиләһе» номинацияһында еңеп сыға.\nХәйбулланан Потякиндарҙың йортон иһә тәү ҡарашҡа балалар баҡсаһы йә мәктәп тип уйларға мөмкин. Тамара менән Александрҙың үҙҙәренең 4 улы бар, иң өлкәндәре 33 йәштә. Әммә ханым йәш саҡтан ҡыҙлы йорт хаҡында хыяллана. Теләге тормошҡа аша, ғаилә ҡурсаҡ һымаҡ 12 ҡыҙҙы тәрбиәгә алған. Хәҙер инде сәстәрен үреп кенә өлгөрөрлөк түгел. Уның ҡарауы, ишле ғаиләлә балалар дуҫ, татыу ярҙамсыл булып үҫә.\nЙылы шарттарҙа үткән бөгөнгө осрашыуҙа Учалынан Йомағужиндар ҙа бар, улар, «Йәш ғаилә» номинацияһында һынау тотҡан. Гөлфинә менән Айсар әйтеүенсә, республикала ишле бала тәрбиәләүселәргә ярҙам күрһәтелә, мәктәптә ашатыу бушлай, форма бирелә. Әммә йәштәр өсөн иң мөһиме торлаҡ мәсьәләһе, ошо йүнәлештә төрлө ташламалар булдырыу мөһим. Йомағужиндар үҙҙәре ипотекаға йорт һатып алған, проценттарҙың кәмейсәген ишетеп бик һөйөндөк, ти улар. Ә конкурстар кешегә сәм, дәрт өҫтәй, Йомағужиндар Мәскәүгә өс айлыҡ сабыйҙары менән бара.\nОсрашыуҙа Ленара Иванова билдәләүенсә, Рәсәй буйынса ла, Башҡортостанда ла ғаиләләргә иғтибар арта. Республикала беренсе сабыйы донъяға килгән йәштәргә 300 мең һум түләнә, йәш ярым тулғансы ай һайын 9 мең һум тирәһе пособие биреләсәк. Бынан тыш, «Әсәлек капиталы» ҙур ярҙам булып тора, ер участкалары бүленә. Киләһе йыл да Өфө бөтә Рәсәй ғаилә фестивалендә ҡабул итә.\nОсрашыуҙан һуң ғаиләләр Өфөләге «Рәсәй минең тарихым» музейында ла булды. Йәш быуындың тарихты белеп үҫеүе бик мөһим, сөнки үткәнеңде белмәйенсә лайыҡлы киләсәк төҙөп булмай. Илдә иһә әле балалыҡтың ун йыллығы башланды, ә Башҡортостанда 2018-се йыл ғаилә символы аҫтында үтә.\nНыҡлы ғаилә-ил күрке, шуға күрә һуңғы осорҙа дәүләттең ғаилә сәйәсәтен, ғаилә ҡиммәттренә иғтибарҙы арттырыуы бик урынлы. Сөнки илдең үҫеше нигеҙендә лә кешелек факторы, кешенең аң-белем һәм ҡул көсө ята. Ә шәхес булып формалашҡанда тәүге орлоҡтар, тәүмаҡсат тап ғаиләлә һалына, йәғни тамыр ныҡ ағастың олоно ла ҡеүтәле була.


Комлево ауылының аҙаҡҡы әтәстәре ҡысҡырып бөтөүгә, ауыл ситендәге яртылаш ергә күмелеп эшләнгән землянкалар өҫтөндә ҡәтғи бойороҡ яңғыраны:\n– Тороғоҙ! Эшкә!\nӘйтерһең дә, йоҡламағандар, ошо бойороҡто ғына көтөп ятҡандар, шул арала землянкаларҙан сығып, өйөлөп тә торҙолар. Кемдең ҡулында – бысҡы, кемдекендә – балта, туҙып\nАт ат инде.\nЙүгән бушау менән,\nСарсап килеп, һыуға уҡталды.\nҺәм бер аҙҙан тулҡын төбөндәге\nАй ҙа сайҡалыуҙан туҡтаны.\nӘ эргәлә шаян ҡолон уйнай,\nХыялымдың киҫмәм ҡанаттарын...\nЫшанмайҙыр күңел, ҡасан ғына\nАҡ сәскәлә ине сейәләр,\nБөгөн инде һулыған япраҡтарын\nТалғын елдә ергә һибәләр.\nСейә япраҡ ҡоймай ҡыш килмәҫ тип,\nӘйтә ине әбкәм, и-и ғүмер,\nКөҙөн көҙләп, ҡышҡы миҙгелгә лә\nКерәһеләр бар бит әле бер.\nФәрештәнең аҡ ҡанаты\n«Һыбайлы Мортазиндың аяуһыҙ алышҡанын күреп, беҙҙең яугирҙар, уны фәрештәнең аҡ ҡанаттары һаҡлап торалыр, ахыры, тип әйтәләр ине.»\nМиңлеяр Баймөхәмәтов иҫтәлектәренән.\n«Кисерегеҙ мине, кисерегеҙ,\n«Мортазиндың һуңғы һүрәте».\nБыл шиғырҙы яҙмай ҡалһам,\n2014 йылғы юбилярҙар\nРизаитдин Фәхретдинов 4 ғинуар 1859 йыл 155 йыл\nӘмир Чаныш 15 ғинуар 1909 йыл 105 йыл\nҒәли Ибраһимов 16 ғинуар 1919 йыл 95 йыл\nБаязит Бикбай 19 ғинуар 1909 йыл 105 йыл\nАли Карнай 19 ғинуар 1904 йыл 110 йыл\nШағирҙың олуғ юбилейы\nХөсәйен Әхмәтов исемендәге Башҡорт дәүләт филармонияһында Башҡортостандың халыҡ шағиры, С. Юлаев исемендәге Дәүләт премияһы лауреаты, күренекле ғалим һәм йәмәғәт эшмәкәре Рауил Бикбаевтың 75 йәшлек байрамы хор капеллаһының юбилярҙың «Башҡортостан бында башлана» (Н. Дауытов музыкаһы) йыры менән асылып китте. Солисы – Башҡортостандың халыҡ артисы Вахит Хызыров.\nБер минутлыҡ ҡына әңгәмә\nХәбәрсебеҙ юлайҡан осратып, йә телефондан һөйләшеп, бәғзе замандаштарға бер генә һорау бирҙе: 2013 – йылан йылы нимәһе менән иҫегеҙҙә ҡалды?\nсенатор, Ш. Хоҙайбирҙин исемендәге республика премияһы лауреаты:\n– Былтырғы көҙҙән бирле Рәсәй Федерацияһы Советында Башҡортостан Республикаһы Дәүләт Йыйылышы – Ҡоролтай вәкилемен. Эш күплеккә, ваҡыт тығыҙлығына зарланмай, әҙәбиәттән, скульптура сәнғәтенән айырылғаным юҡ. Яңы йылда һәммәгеҙгә лә яңы уңыштар теләйем!


Өфөлә МЕГА асылды // Иҡтисад | новости башинформ.рф\nӨфөлә МЕГА асылды\n9:44, 16 декабря 2011 Иҡтисад\nКисә кискеһен Өфөлә МЕГА ғаилә сауҙа үҙәген асыу тантанаһы үте. Был ваҡиға Башҡортостандың баш ҡалаһы халҡы өсөн Яңы йыл бүләге кеүек булды.\n«МЕГА йондоҙҙар ҡабыҙа» байрамына абруйлы ҡунаҡтар саҡырылғайны. Улар араһында Дәүләт Думаһы депутаты статусында килгән Павел Качкаев, Өфө ҡалаһы ҡала округы хакимиәте башлығы вазифаһын башҡарыусы Ирек Ялалов һәм башҡа власть органдары вәкилдәре булды.\nТантанала ҡатнашыусыларҙы МЕГА сауҙа үҙәген асыу уңайынан МЕГА-Өфө идарасыһы Йоаким Хогсандер, төбәктәге ИКЕА МОС директоры Хокан Нильсон ҡотланы. Тәбрикләү һүҙҙәренән һуң символик ҡыҙыл төймәгә баҫтылар һәм Яңы йыл уттары тоҡанды, бөтә тирә-яҡ яҡтылыҡҡа күмелде. МЕГА тулы ҡеүәтенә эшләй башланы.\nМЕГА ғаилә сауҙа үҙәге – Рәсәйҙәге ИКЕА компанияһының инвестицион проекты. Комплекс төҙөүгә 8 млрд һум аҡса сарыф ителгән, дөйөм алғанда 3000 эш урыны булдырылған. Бынан тыш, ҡалала өҫтәмә юлдар барлыҡҡа килгән. Комплекс айына бер миллион самаһы һатып алыусыға иҫәпләнгән. Комплекстағы киң ассортименттағы аҙыҡ-түлек тауарҙары араһында республикала етештерелгәндәренә лә урын биреләсәк. Был хаҡта журналистарға тантана һуңынан ойошторолған брифингыла һөйләнеләр.\nСауҙа үҙәге етәкселәре әйтеүенсә, МЕГА концепцияһы халыҡҡа һатып алыуҙарҙы, бөтә ғаилә менән ял итеүҙе һәм күңел асыуҙы берләштерергә мөмкинселек биреп, рәсәйлеләр алдында ялды ойоштороуҙың өр-яңы яҡтарын аса.\nМЕГА-Өфө сауҙа үҙәгендә һәр төрлө тауар һәм хеҙмәттәр тәҡдим итеүсе 187 арендаторҙың магазиндары асыла. ИКЕА магазины, «Ашан» гипермаркеты һәм Леруа Мерлендың «Үҙең эшлә» форматындағы магазины комплекстың төп ҡуртымға алыусылары буласаҡ.\nСауҙа үҙәгенә килеүселәр өсөн кафе һәм ресторандар, һырғалаҡ һәм балалар өсөн уйын майҙандары эшләй башланы. Шулай уҡ был көндө МЕГА ҡунаҡтары фигуралы шыуыусыларҙың күрһәтмә сығыштарын ҡараны.\nТеги: сауҙа, Яңы йыл


«Беҙ барыһы өсөн дә әсәйҙәргә бурыслыбыҙ. Был билдәле хәҡиҡәтте һәр кем яҡшы белә. Әсәйҙәр беҙгә йәшәү, һөйөү, йылылыҡ бүләк итә. Әсә наҙы, тәрән аҡылы, хәстәрлеге һәр саҡ беҙҙең йөрәктәрҙә һаҡлана», – тине Башҡортостан Башлығы вазифаһын ваҡытлыса башҡарыусы Радий Хәбиров Әсә көнөнә һәм республикала Ғаилә йылына йомғаҡ яһауға арналған тантаналы сарала.\n«Башҡортостанда элек-электән күп балалы һәм ейән-ейәнсәрле ҙур ғаилә бәхет һәм яҙмыш бүләге булараҡ ҡабул ителгән. Бөгөн республика Волга буйы федераль округы төбәктәре араһында күп балалыҡ кимәле буйынса беренсе урында тора. Беҙҙә ошондай 50 ғаилә йәшәй, уларҙа 160 меңдән ашыу бала тәрбиәләнә. Республикала ғаиләләрҙе яҡлау сәйәсәтен дауам итербеҙ һәм тағы өҫтәмә саралар ҡабул итербеҙ», – тип билдәләне республика етәксеһе.\nРадий Хәбиров балалар өсөн инфраструктураны үҫтереүгә – мәктәптәр, поликлиникалар, белем усаҡтарын төҙөүгә бәйле мәсьәләләрҙе шәхси контролгә алыуы хаҡында һөйләне. Төбәк башлығы шулай уҡ 2019 йылда Башҡортостан Бала хоҡуҡтары буйынса вәкилдәрҙең сираттағы съезын ҡабул итәсәген билдәләне. Форум әсәлекте һәм балалыҡты яҡлау эшендә тәжрибә алмашыу майҙансығы буласаҡ.


Йондоҙнамә (14-20 ғинуар) » «Йәшлек» гәзите | Газета "Йэшлек"\nГазета "Йәшлек" » Махсус биттәр » Йондоҙнамә (14-20 ғинуар)\n14.01.2019 Йондоҙнамә (14-20 ғинуар)\nТөрлө хәл булып торор. Өйҙәгеләр ҙә эреле-ваҡлы мәшәҡәттәр өҫтәр. Юҡ-барға иғтибар итмәйенсә, тормошҡа тынысыраҡ ҡарарға кәңәш ителә. Күберәк үҙегеҙҙе ҡарағыҙ һәм ҡайғыртығыҙ.\nАҙна башынан уҡ төрлө эшкә сумырһығыҙ. Шишәмбе бигерәк тә көсөргәнешле килер. Башығыҙҙы күтәрергә лә мөмкинлек булмаҫ һымаҡ. Шаршамбынан һуң хәлегеҙ әкиәттәгесә үҙгәрер. Артабан күпкә еңелерәк булыр.\nҮҙегеҙгә ҡарата ниндәйҙер дәғүә һүҙҙәре ишетерһегеҙ һымаҡ. Төптән уйлағанда, был элегерәк ебәргән хаталарҙың һөҙөмтәһе булырға тейеш. Бик ҡыйын булһа ла, уны төҙәтергә тура килер. Әле һуң түгел.\nАҙна ҡәҙимгесә килер. Шишәмбе-шаршамбыла ыңғай ваҡиғалар көтөлә. Ләкин улар кәйефегеҙҙе артыҡ күтәрмәҫ. Сөнки ниндәйҙер ҡатмарлы мәсьәлә күңелегеҙҙе күптән өйкәй.\nҺәр саҡтағыса, яҡшы ваҡиғалар киреләре менән алмашынып торор. Шишәмбеләге хәлдәр ҡыуандырһа, кесе йомалағылар бер аҙ кәйефегеҙҙе төшөрөүе лә ихтимал. Шуны әйтергә була: хәл итә алмаҫлыҡ мәсьәләләр көтөлмәй.\nАҙна көсөргәнешле башланыр. Элек тулыһынса хәл ителмәгән мәсьәләләр артҡа тартып, алға барыуҙы тотҡарлар. Шаршамбыла үҙегеҙ ҙә теләмәйенсә бурыслы булып ҡалырһығыҙ.\nУҡып йөрөгәндәр маҡтанырлыҡ уңышҡа ирешер. Тап был арала бәғзеләр ниндәйҙер элекке бәйләнеште яңырта алыр. Был хәлдән ике яҡ та ҡәнәғәт ҡалыр. Йомала ҡулығыҙға аҡса инер.\nШишәмбелә кемдер элекке бурысығыҙ тураһында иҫегеҙгә төшөрөр. Бер аҙ уңайһыҙ хәлгә ҡалыуығыҙ ҙа бар. Шаршамбынан һуң ғына эштәрегеҙҙә еңеллек тойорһоғоҙ. Күптән күрмәгән кешенән хәбәр килер.\nҺеҙҙе һәйбәт осор көтә. Шишәмбелә ниндәйҙер ыңғай ваҡиға булыр. Шаршамбылағы хәлдәр кеше араһындағы абруйығыҙҙы тағы ла күтәрер. Йома һәм шәмбелә бер аҙ йүгерекләргә тура килер.\nШишәмбелә ниндәйҙер уйламаған сығымдар булыр. Артабан аҡсағыҙҙы һаҡсыл тотонорға кәңәш ителә. Йомала ниндәйҙер яҡын кешегеҙ өсөн бер аҙ борсолоу кисерерһегеҙ.\nАҙна араһында бер-бер артлы ике юғалтыу булыр. Беренсеһенә иғтибар ҙа бирмәҫһегеҙ һымаҡ, икенсеһенә күп ваҡыт үткәс кенә төшөнөрһөгөҙ. Шәмбегә ҡаршы төндә төш күреүегеҙ бар. Ул бер аҙ буталсыҡ булһа ла, ҡайһы бер нәмәләрҙе аңлатыр.\nҠыйынлыҡтар һирәк-мирәк осрап торор. Уларһыҙ булмай, күрәһең. Шулай ҙа иң ҡатмарлы хәлдә лә дөрөҫ юлды таба алырһығыҙ. Кесе йомала килеп сыҡҡан мәсьәләне сисеүе ауыр булыр, ярҙам эҙләргә лә мәжбүр булырһығыҙ.


Владимир Путиндың планында ундай осрашыу юҡ\n26 Июнь 2019, 09:03\nВладимир Путиндың планында ундай осрашыу юҡ Рәсәй Президенты Владимир Путиндың планында Украина лидеры Владимир Зеленский менән осрашыу юҡ, тип хәбәр итте матбуғат секретары Дмитрий Песков. Был осрашыу “Ҙур егерме” илдәре саммитында булырға тейеш тип көтөлгән. Сара быйыл Японияның Осака ҡалаһында уҙа. #ВладимирПутин\nРәсәй Президенты Владимир Путиндың планында Украина лидеры Владимир Зеленский менән осрашыу юҡ, тип хәбәр итте матбуғат секретары Дмитрий Песков.\nБыл осрашыу “Ҙур егерме” илдәре саммитында булырға тейеш тип көтөлгән. Сара быйыл Японияның Осака ҡалаһында уҙа.\nБыға тиклем Украинаның сит ил эштәре министры Павел Климкин Зеленскийҙың “Ҙур егерме” саммитына барырға йыйыныуы, унда бер нисә осрашыу үткәрергә, шул иҫәптән Владимир Путин менән һөйләшергә теләүе хаҡында белдергәйне.\nБилдәле булыуынса, “Ҙур егерме”лә иҡтисади яҡтан ҙур ҡеүәткә эйә ике тиҫтә ил ҡатнаша: Австралия, Аргентина, Бразилия, Бөйөк Британия, Германия, Һиндостан, Индонезия, Италия, Канада, ҡытай, Мексика, Рәсәй, Сәғүд Ғәрәбстаны, АҠШ, Төркиә, Төркиә, Франция, Көньяҡ Корея, Көньяҡ-Африка Республикаһы, Япония һәм Европа союзы. Һуңғыһы Европа комиссияһы һәм Европа советы рәйестәре тарафынан тәҡдим ителгән.


Бурысыбыҙҙы яуаплы башҡарырға тырышабыҙ » Архив газеты "Йәшлек"\nБурысыбыҙҙы яуаплы башҡарырға тырышабыҙ Яңылыҡтар\n– Илдар Рәхимйәнович, ҡалалағы иң яуаплы идаралыҡҡа етәкселек иткән кешенең эске эштәр органдарына юл башы ҡайҙан башланды икән?\n– Мин ябай шахтер ғаиләһендә тыуып үҫтем. Бәләкәй саҡта әсәйемдең бер туған ағаһы Мостафа Сафа улы Өмөтбаев беҙгә килеп йөрөй торғайны. Уның килеүе беҙгә, ғаиләләге өс малайға, бер байрамға әүерелә. Беребеҙ фуражкаһын кейеп йөрөй, икенсебеҙ значоктарын тағып ала. Ҡасан мин дә уның кеүек йондоҙҙары ялтырап торған погондар тағып, ҡупшы ғына подполковник формаһы кейеп йөрөйөм инде, тип ҡыҙыға торғайным. Оло ғорурлыҡ уятҡан хәрби ағайымдың булыуы ла күңелгә ойотҡо һалғандыр. Армияла бер йыл хеҙмәт иткәндән һуң, Рязань ҡалаһындағы юғары хәрби училищеға инергә теләк көслө ине, әммә уның курсанты булырға насип итмәне. Хәрби бурысымды үтәп ҡайтҡас, Башҡортостан баҡыр-көкөрт комбинатында механик булып эшләп йөрөнөм. Һуңынан мине райондың комсомол комитетына секретарь итеп һайлап ҡуйҙылар. Ойоштороу һәләтемде күрепме, 1987 йылда комсомолдың ҡала комитетына беренсе секретарь итеп тәҡдим иттеләр. Етәксе органдарҙа эшләп, үҙеңде һынап ҡарарға юл асыҡ, тулы мөмкинлектәр бар ине. Ә мин, яңы вазифанан баш тартып, күңел тартҡан эшкә – ябай милиционер булып Белорет-15 (хәҙер Межгорье) ҡалаһына киттем дә барҙым. Участка милиционеры булып Европалағы иң ҙур ҡурсаулыҡтарҙан һаналған Көньяҡ Урал ҡурсаулығында браконьерҙарға ҡаршы күп көрәшергә тура килде. 14 ауылды хеҙмәтләндерә инем. Ауылдар бер-береһенән шул тиклем алыҫ урынлашҡан. Енәйәт ҡылған урынға барырға, граждандарҙың мөрәжәғәте буйынса йөрөргә кәрәк. Дүрт йыл шулай Белорет яҡтарында участка милиционеры булып эшләнем. Әле лә унда мине хәтерләйҙәр, онотмайҙар, ярҙам һорап килгәндәренә ярҙам да итеп ебәрәм. 1993 йылда үҙемдең тыуған ҡалам Сибайға дознаватель булып ҡайттым. Бер йылдан – тәфтишсе, һуңынан Сибай ҡалаһы эске эштәр бүлеге начальнигының кадрҙар буйынса урынбаҫары, криминаль милиция начальнигы булып эшләнем. 2000 йылда баш ҡалаға эшкә саҡырҙылар. 2001 йылдан алып Киров районы буйынса эске эштәр бүлеге начальнигымын. Эске эштәр органдарының төрлө йүнәлешендә эшләп, шулай сынығыу үттем.\n– Һеҙҙең етәксе булып үҫеүегеҙҙә, моғайын, республикаға билдәле уҡытыусы, әүҙем йәмәғәтсе, алдынғы ҡарашлы ханым Сәлимә Сафа ҡыҙы Өмөтбаеваның да йоғонтоһо көслө булғандыр...\n– Ата-әсәйем үтә лә тыйнаҡ кешеләр ине. Атай ғүмер буйы Башҡортостан баҡыр-көкөрт комбинатында ябай экскаваторсы булып эшләне. Уның бер ҡасан да эшһеҙ торғанын хәтерләмәйем. Хаҡлы ялға сыҡҡас та эшләүен дауам итте әле. Әсәйем Сәлимә Сафа ҡыҙы РФ-ның мәғариф алдынғыһы, Башҡортостандың атҡаҙанған мәғариф хеҙмәткәре, Сибайҙағы абруйлы, хөрмәтле кешеләрҙең береһе ине. Ниндәйҙер мәсьәләне хәл итергә тотонһа, шуны аҙағына еткермәйенсә туҡтамай. Ул беҙҙең өсөн идеал булды. Һәр саҡ кешенең фекеренә ҡолаҡ һала белегеҙ, тип, беҙҙе намыҫлы йәшәргә өйрәтте. Һәр әйткән һүҙендә, кәңәшендә төплө мәғәнә ята ине. Ҡыҙғанысҡа ҡаршы, күптән түгел әсәйебеҙ мәрхүмә булып ҡалды. Уны ерләшергә бөтөн ҡала халҡы килде. «Беҙҙең ағинәй» тип хөрмәтләүҙәре үҙе күпте һөйләй.\n– Баш ҡалалағы иң ҙур эске эштәр бүлеген етәкләйһегеҙ. Был йөктө тартыу ауыр түгелме?\n– Беҙҙең эске эштәр идаралығы хеҙмәткәрҙәренең һаны буйынса иң бәләкәй бүлектәрҙең береһе булып һаналһа ла, иң һөҙөмтәле эшләгән подразделениеларҙың береһе. Асылған енәйәттәрҙең бер милиционерға тура килгән һаны беҙҙә юғары. Быға кадрҙар сәйәсәте лә сәбәпселер. Сөнки беҙҙә тәжрибәле тәфтишселәр, участка уполномоченныйҙары эшләй. Профессиональ әҙерлек мәсьәләһе лә яҡшы ҡуйылған. Күп дәүләт учреждениеһы урынлашҡан, ҡаланың үҙәк районы булғас, милицияға эшкә килгән һәр бер хеҙмәткәргә эш үҙенсәлектәрен, баш ҡаланың үҙәгендә эшләүҙең ниндәй оло яуаплылыҡ икәнен аңлатабыҙ. Үҙҙәре лә, эшләй башлағас, быны аңлай. Һуңғы йылдарҙа матди базабыҙҙы нығыттыҡ. Личный состав өсөн ашхана, спорт залы төҙөлдө, хеҙмәткәрҙәргә уңайлыҡтар тыуҙырыу өсөн бүлмәләргә ремонт үткәрелде. Үҙебеҙҙең район хакимиәте лә ярҙам күрһәтә.\nБашҡортостандың үҙ ирке менән Рәсәй дәүләте составына инеүенең 450 йыллығына арналған рәсми сараларҙың 90 проценты беҙҙә үтте. Был да беҙҙең идаралыҡҡа бер һынау булып торҙо. Оҙаҡ, ентекле әҙерләндек. Килгән ҡунаҡтарҙың, халыҡтың хәүефһеҙлеген тәьмин итеүҙә беҙҙең дә бәләкәй генә өлөшөбөҙ барҙыр, тип уйлайбыҙ.\n– Енәйәттәрҙең үҫеш тенденцияһына күҙ һалһаң, ниндәй енәйәттәр айырыуса өҫтөнлөк итә?\n– Кеҫә телефондары киң ҡулланылышҡа ингәс, хәҙер уларҙы урлау осраҡтары йыш теркәлә.\nКеше милкенә ҡул һуҙыуҙар йышайҙы. Һуңғы йылдар менән сағыштырғанда, үтә лә ауыр енәйәттәр, кеше үлтереү осраҡтары аҙая. Ундай енәйәт ҡылыусыларҙың эҙенә тиҙ төшәбеҙ.\n– Халыҡтың милицияға ышаныс белдереүен нисек баһалайһығыҙ?\n– Граждандар эске эштәр органдары хеҙмәткәрҙәренең эшенә тәнҡит күҙлегенән ҡараһа ла, барыбер ҙә һуңғы сиктә беҙгә ярҙам һорап килә. Халыҡ тәртип һәм именлек һаҡсыларына ышана. Идаралыҡҡа рәхмәт хаттарының күп килеүе лә был хаҡта һөйләй.\n– Һеҙҙе бөгөн нимәләр көйөндөрә һәм һөйөндөрә?\n– Эске эштәр органдары хеҙмәткәрҙәренең социаль яҡтан тейешенсә яҡланмауы борсой. Милицияға эшкә йәштәр килә. Күптәре ғаиләле, йәшәргә «ҡыйыҡ» кәрәк. Ҡала ерендә айырыуса үҙәккә үткән мәсьәлә был.\nНимәләр һөйөндөрәме? Беҙҙең өлкәлә эшебеҙгә ярҙамға килеүсе техник сараларҙың камиллашыуы ҡыуандыра. Әле бына беҙ Берҙәм телекоммуникацион система (ЕТКС) алып ҡуйҙыҡ. Хәҙер үҙебеҙгә кәрәкле кеше тураһында теләһә ниндәй мәғлүмәтте һанаулы ғына минут эсендә алыу мөмкинлеге бар. Элек почта аша үтенес ебәреп, бер ни тиклем ваҡыт көтә торғайныҡ. Бармаҡ эҙҙәрен алып сағыштырыу буйынса «Папиллома» аппараты менән уңышлы эшләйбеҙ. Ошоға бәйле бер миҫал да килтереп киткем килә. 2004 йылда Иҫке Өфө биҫтәһендә берәүҙе үлтереп киткәйнеләр. Мәрхүмдең паспортында енәйәтсенең ярты бармаҡ эҙе ҡалған. Мәғлүмәт базаһы аша ошо эҙҙең Салауат холоҡ төҙәтеү колонияһында ултырыусы үтә лә ҡурҡыныс енәйәтсенеке булыуын асыҡланыҡ. Хәҙер ДНК-ны асыҡлау буйынса яңы технологиялар индерелә. Ҡан тамсыһы, шайыҡ, сәс һ.б. буйынса енәйәт ҡылыусыларҙы асыҡларға була.\n– Һеҙ талапсан етәксеме?\n– Уҫаллыҡ менән алдырырға яратмайым. Үҙемдең ҡул аҫтында эшләүселәрҙең хәленә инергә тырышам. Иң мөһиме, етәксенең ҡушҡандарын теләк менән башҡарғандарын яратам.\nавторы: admin | 10 ноября 2007 | | Фекерҙәр (0)\nБеҙҙең милиция байрам итә\nФатирыңдың биге ныҡмы?\nГенерал-лейтенант Кикоть – Өфөлә


Ҡала халҡына сифатлы аҙыҡ-түлек, ауылдыҡыларға – килем\nБаймаҡтың үҙәк майҙанында ойошторолған йәрминкәлә бер миллион һумдан ашыу суммалыҡ аҙыҡ-түлек һатылған.\nТәүге йәрминкә булыуына ҡарамаҫтан хаҡтар әллә ни юғары түгел ине. картуф, кишер, сөгөлдөр, һуған кеүек йәшелсәләләрҙең килоһын 16-18 һум менән алырға мөмин булды. Һатыусылар һатып алыусыларға әҙерәк ташлама ла яһап ебәрҙе. Таулыҡай ауылынан Зилиә Исхаҡова йәрминкәгә үҙе үҫтергән кәбеҫтәләрҙе алып килгән. Көҙгө уңыштың килоһы ун биш һум. Бынан тыш уңған ғаилә кәбеҫтәләрҙе Сибай, Бөрйән райондарында үткән йәрминкәләргә лә оҙатҡан.\nУңған хужалар баҡсаларында күпләп үҫтергән йәшелсә-емешен, ит, һөт продукцияларын һатыуға сығара, артыҡ аҡса кеҫәне тишмәй, ти улар. Тәүге йәрминкәгә шулай уҡ ит продукциялары ла күпләп һатыуға сығарылған ине. Мәҫәлән, һыйыр итенең килограмы 250‐нән башланһа, йылҡыныҡын 300-гә алып булды.\nБал да күп, татлы ризыҡ башҡа райондарҙан да килтерелгән. Ейәнсура районынан Илнур Яҡшыбаев йәрминкәгә сәскә балы алып килгән. Быйыл уңыш бигүк һөйөндөрөрлөк булманы, әммә үҙебеҙгә һәм һатыуға сығарырлыҡ бар, ти умартасы.\nЙәрминкәнән һатыусылар ҙа, һатып алыусылар ҙа ҡәнәғәт ҡалды. Ауыл халҡы аҡса, ҡаланыҡылар ҡышҡа етерлек йәшелсә-емеш туплап ҡала. Үҙебеҙҙең ерлектә үҫтерелгән продукция экологик яҡтан таҙа, сифатлы булыуы менән дә айырылып тора.\nАуыл хужалығы йәрминкәләре аҙнаның һәр шәмбеһе үткәреләсәк, улар ноябрь айына тиклем дауам итә.


Урман һәләкәтендә рядовой һалдат ғәйепләнә // Йәмғиәт | новости башинформ.рф\nУрман һәләкәтендә рядовой һалдат ғәйепләнә\n11:34, 17 января 2012 Йәмғиәт\nЗапас рядовойы Сергей Деняев шартлау хәүефе булған объекттарҙа янғын хәүефһеҙлеге ҡағиҙәләрен боҙоуҙа ғәйепләнә. Тәфтишселәр билдәләүенсә, 2011 йылдың 26 майында Деняев гильзаны төшөрөп ебәргән, уныһы шартлаған һәм Иглин районының Урман ауылындағы хәрби арсеналда башланған шартлауҙарға һәм янғынға килтергән. Рядовой ғәйепләнгән статья өс йылға тиклем иректән мәхрүм итеүҙе күҙаллай.\nӨфө гарнизонының тәфтиш бүлеге вазифалы кешеләргә ҡарата асылған енәйәт эштәрен дә тикшерә. Урман фажиғәһенән һуң ошондай уҡ сәбәптәр арҡаһында Удмуртиялағы хәрби арсеналда янғын сығыуын иҫәпкә алып, Рәсәй Президенты Дмитрий Медведев Урмандағы ғәҙәттән тыш хәлдең сәбәптәрен ентекләп тикшерергә күрһәтмә биргән.


Башҡортостан бюджеты 12 млрд һумға тулыланды // Иҡтисад | новости башинформ.рф\nБашҡортостан бюджеты 12 млрд һумға тулыланды\n13:06, 22 марта 2011 Иҡтисад\n2011 йылдың тәүге ике айында Башҡортостан Республикаһы бюджеты килемдәре уҙған йыл менән сағыштырғанда 14,2 процентҡа артты. Башҡортостан Финанс министрлығы мәғлүмәте буйынса, ғинуар-февралдә республика ҡаҙнаһына 12,019 млрд һум аҡса килгән. 2010 йылдың ошо уҡ осоро менән сағыштырғанда сығымдар өлөшө лә артҡан –13,7 процентҡа һәм 9,6 млрд һум тәшкил иткән.\nКилемдәр буйынса Башҡортостандың тупланма бюджеты 15,567 млрд һум суммаһында үтәлгән (үткән йылға ҡарата 115,1 процент), сығымдар буйынса — 12,134 млрд һумға (112,1%).\nХәтерегеҙгә төшөрәбеҙ, Башҡортостан Республикаһы бюджеты ағымдағы йылға 15,4 млрд һумлыҡ дефицит менән ҡабул ителгән. Уның килем өлөшө – 81,5 млрд һум, ә сығымдар өлөшөнөң күләме 96,9 млрд һум тәшкил итә.


Республиканың вакансиялар банкында 34600 буш эш урыны иҫәпләнә // Иҡтисад | новости башинформ.рф\nРеспубликаның вакансиялар банкында 34600 буш эш урыны иҫәпләнә\n14:41, 12 ноября 2012 Иҡтисад\n2012 йыл башынан алып республиканың вакансиялар банкына 251 меңдән ашыу буш эш урыны тураһында мәғлүмәт тәҡдим ителгән. Октябрь аҙағына мәғлүмәттәр буйынса, Башҡортостандың вакансиялар банкында 36 мең вакансия иҫәпләнгән. Әлеге көндә унда 34600 буш эш урыны тураһында мәғлүмәт бар.\nБР Халыҡ мәшғүллеге дәүләт хеҙмәте идаралығынан хәбәр итеүҙәренсә, ағымдағы йылдың ғинуар-декабрь айҙарында эш табыуҙа булышлыҡ итеү үтенесе менән яҡынса 98 мең кеше мөрәжәғәт иткән. Төрлө дәүләт хеҙмәттәре күрһәтеү үтенесе менән был ваҡыт эсендә халыҡ мәшғүллеге хеҙмәтенә йәмғеһе 308 меңдән ашыу кеше мөрәжәғәт иткән.


Коллегам менән булған хәл ябай һәм күптәргә таныш - уның йыуыныу бүлмәһендә эҫе һәм һыуыҡ һыу торбалары шартлаған. С аҡырылған слесарь торбаларҙы алмаштырыуы ауыр түгел, әммә бы ның өсөн 700 һум түләргә кәрәк буласаҡ, тип белдерә. Хужабикәнең тәбиғи һорауы барлыҡҡа килә - әгәр уның фатиры хосусилаштырылмаған һәм йорт идаралығы хеҙмәткәрҙәре тарафынан хеҙмәтләндерелергә тейеш икән, был хаҡты унан талап итеүҙәре ғәҙелме Һорау тулыһынса законға ярашлы ҡуйылған. Әммә бына уға тулы яуапты бик аҙҙар бирә ала, сөнк и бөгөн беҙең фатир алып йәшәүселәр һәм торлаҡ майҙаны хужалары Яңы торлаҡ кодексы буйынса ниндәй хоҡуҡтарға эйә булыуын аныҡ ҡына белмәй.\nСлесарь үҙенең ни өсөн нәҡ ошо хаҡты талап итеүен аңлата алмай. Коллегам дөрөҫлөк эҙләп шылтыратҡан йорт идаралығында ла асыҡ ҡына яуап биреүсе табылмай - түләүле хеҙмәттәрҙең теүәл исемлеге булмауыны һылтаналар. Йәнәһе,\nбыл исемлеккә инмәгән хеҙмәтләндереү өсөн түләү талап ителә .\nХәйер, был осраҡта хәлдең аҙағы яҡшы тамамланды, - мәғлүм әт агентлығының үҙҙәренә ҡарата артыҡ ҡыҙыҡһыныу белдереүе йорт идаралығы хеҙмәткәрҙәрен шиккә һалды, күрәһең, шуға күрә улар үҙ тормоштарын ҡатмарландырмау яғын ҡараны. Шул у ҡ слесарь килеп торбаларҙы бушлай алмаштырҙы һәм фирманан, й әғни йорт идаралығынан бүләк тип белдерҙе, тип ҡыуанып һөйләне һуңынан коллегам.\nӘммә бындай тамамланыш ғәҙәти норма түгел, ә һирәк осраусы\nхәл. Һәм был тарихтың аҙағы артабанғы бәйән итеүем өсөн\nсәбәп булып торҙо.\nҮткән аҙнала Рәсәй Федерацияһының Волга буйы федераль\nокругындағы Тулы хоҡуҡлы вәкиленең йәмәғәт ҡабул итеү бүлмәһендә халыҡты БР торлаҡ - коммуналь хужалыҡ реформаһы һ орауҙары буйынса ҡабул итеү ойошторолдо. Граждандар\nБР Торлаҡ - коммуналь хужалыҡ министрлығы, Өфө Торлаҡ хужалығы идаралығы, БР Төбәк энергетика комплексы, "Газ - сервис" асыҡ акционерҙар йәмғиәтенең "Өфөгаз" филиалы, "Башкирэнерго" асыҡ акционерҙар йәмғиәте, Өфө торлаҡ субсидиялары үҙәге етәкселәре һәм белгестәренә үҙҙәрен борсоусы проблемаларын асып һалды. Сарала шулай уҡ консультант сифатында "Халыҡ - ара стандарт" йәмәғәт фонды вәкилдәре ҡатнашты.\nҺорауҙар төрлө булыуға ҡарамаҫтан, төп йүнәлештәр һаҡланд ытип әйтергә кәрәк. Башлыса алғанда, түләүле һәм бушлай сантехник хеҙмәтләндереү темаһы бер нисә тапҡыр күтәрелде. Әммә "яуап тотоусылар" өсөн был һорау иң ябайҙарҙың береһе булыуы аңлашылды. Идара итеүсе һәр ойошма хеҙмәтләндереү күрһәтеүҙең һәр төрө, уларға тариф, түләү шарттары, хеҙмәтләндереү сифаты насар булған хәлдә түләүҙе кәметеү шарттары, хеҙмәтләндереү күрһәтеү режимы, уларҙың ҡулланыу үҙенсәлектәре, хеҙмәтләндереүгә ҡарата сертификат тураһында тулы мәғлүмәт менән тәьмин итергә бурыслы.\nӘ хәҙер асыҡлап китәйек. Шартлаған торба, тишек крандарҙы ң яҙмышы, шулай уҡ канализация, электр үткәргес, үҙәк йылыты у һәм башҡалар менән ҡыҙыҡһыныусылар иғтибарына. Торлаҡ - коммуналь хужалығында хеҙмәтләндереү күрһәтеүҙең критерийҙарын билдәләүсе төп документ - 2003 йылдың сентябрь\nайында РФ Дәүләт төҙөлөшө тарафынан раҫланған "Торлаҡ фондын техник файҙаланыу ҡағиҙәләре һәм нормалары". Унда барыһы ла яҙылған. Йорта йәшәүселәр торлаҡ - эксплуатация участкаһы менән йортто хеҙмәтләндереү хаҡында килешеү төҙөй.\nҺәм ай һайын бинаны техник хеҙмәтләндереү өсөн түләү индерә . Был түләүгә даими техник тикшереүҙәр ҙә инә, уның барышынд а торлаҡ - эксплуатация участкаһы хеҙмәткәрҙәре түбәндәге\nэштәрҙе башҡарырға бурыслы:\n1. Һыу үткәреү һәм канализация системаларында ҙур булмаға н боҙоҡлоҡто төҙәтеү ( һыу крандарында прокладкаларҙы алмаштырыу, нығытыу, сүп - сар тығылыуын булдырмау, йыуыу\nбактарын көйләү, санитар - техник приборҙарҙы нығытыу, сифондарҙы таҙартыу һ.б.).\n2. Үҙәк йылытыу һәм эҫе һыу менән тәьмин итеү системаһынд а ҙур булмаған боҙоҡлоҡтарҙы төҙәтеү ( крандарҙы көйләү,\nйылытыу изоляцияһының ваҡ ремонттары һ. б.).\nЯңы приборҙар, торба һәм комплектлаусы деталдәр һатып алы у һәм урынлаштырыуға йортта йәшәүселәр айырым түләй. Һәм иҫәп - хисаплашыу эше ремонтларға килгән слесарь менән түгел , ә торлаҡ - эксплуатация участкаһы кассаһында башҡарылырға тейеш. Хеҙмәтләндереү өсөн түләүҙе раҫлаусы документ алырға кәрәк. Бының сифатһыҙ башҡарылған эшкә дәғүә белдереү һәм кәмселектәрҙе бөтөрөүҙе талап итеү өсөн кәрәк булыуы бар. Һә м был буш һүҙҙәр түгел. Башҡарыусы ( торлаҡ - эксплуатация участкаһы) РФ ҡануниәтенә һәм килешеүгә ярашлы, хеҙмәтләндереү сифаты өсөн яуаплы. Етешһеҙлектәр асыҡланыу о срағында ҡулланыусы эште башҡарыусынан түләү хаҡын кәметеүҙе йәки сифатһыҙ хеҙмәтләндереү өсөн түләүҙән азат ителеүен талап итергә хоҡуҡлы. Етешһеҙлекте бөтөрөүҙе килешеүҙә билдәләнгән ваҡытынан һуңлатыу, йәки\nхеҙмәтләндереүҙә рөхсәт ителгәндән тыш "тәнәфестәр" яһаған\nосраҡта, башҡарыусы йорт хужаһына неустойка түләргә тейеш. Башҡарыусы РФ Гражданлыҡ кодексының 1064, 1099 һәм 1101 статьяларына ярашлы, ҡулланыусының ғүмеренә, һаулығына йәки мөлкәтенә килтергән зыян, һәм шулай әхлаҡи зыян өсөн тулы\nЙортта йәшәүселәр ҙә, торлаҡ - эксплуатация участкаһы ла ҡағиҙә буйынса уйнарға тейеш. Һәм был уйында судья ролен Рәсәй Федерацияһының БР буйынса Дәүләт торлаҡ инспекцияһы үт әй. Нәҡ ошо ойошма барыһының да ҡағиҙә һаҡлауын дәүләт контроле аҫтында тота. Уның адресы: 450059, БР, Өфө, Степан Халтурин урамы, 28. Телефон номеры 24 - 71 - 77.\nБынан тыш РФ Президентының Волга буйы федераль округындағы Тулы хоҡуҡлы вәкиленең йәмәғәт ҡабул итеү бүлмәһендә барлыҡ норматив акттар һәм документтар, шулай уҡ торлаҡ - коммуналь хужалыҡ һорауҙары буйынса консультацияны бушлай алырға мөмкин, Ҡабул итеү бүлмәһе Өфөлә, Цюрупа\nурамы, 100 адресы буйынса урынлашҡан.


Уҙған тәүлектә Күгәрсен районында сыҡҡан урман янғыны эҙемтәләре бөтөрөлгән\nУрман хужалығы министрлығының матбуғат хеҙмәтенән хәбәр итеүҙәренсә, уҙған тәүлектә Күгәрсен районында сыҡҡан урман янғыны эҙемтәләре бөтөрөлгән.\nЯнғын Ыҡ урман хужалығының ярты гектарҙан ашыу майҙанын ялмап ала. Уны һүндереүгә 15 кеше һәм 4 берәмек махсус техника йәлеп ителә. Ут сығыуҙың сәбәбе әлегә билдәһеҙ. Хәүефле миҙгел башланыу мәленән алып республикала барлығы 45 янғын теркәлгән. Уларҙың 15-е йәшен һөҙөмтәһендә, 14-е халыҡтың ут менән һаҡһыҙ ҡыланыуы арҡаһында сыҡҡан. Тағы ла дүрт янғынға ауыл хужалығы эштәре, бер осраҡта газ үткәргестең боҙолоуы сәбәпсе булған. «Ҡыҙыл әтәс» урман фондының 155 гектарҙан ашыу майҙанына зыян килтергән. Әлеге ваҡытта республикала һүндерелмәгән янғындар юҡ.


Тоҙло тау биттәре — Башҡорт Википедияһы\n47°28′04″ с. ш. 39°28′28″ в. д.HGЯO\nМайҙаны 159,0 гектар\nТоҙло тау биттәре — төбәк әһәмиәтендәге комплекслы тәбиғәт мираҫы. Ростов өлкәһе Мясников районында урынлашҡан. Тәбиғәт мираҫы статусы Ростов өлкәһенең 15.05.2014 йылдағы 349-сы Хөкүмәт ҡарарына ярашлы бирелгән.\nМатурҙарҙан матур ҡылған\nТоҙло тау биттәре өлөшләтә киң япраҡлы урманлы, соҡор һәм йырындарҙа үҫә (Байрачный урман). Улар дала ландшафтына төрлөлөк биреп тора һәм уның флораһын байтаҡҡа байыта. Тау йәшәгән Урындағы төп Тоҙло йылғаһының яр биттәре бай флоралы, унда бик һирәк осрай торған урман үҫемлектәре һәм хайуандары бар(мәҫәлән, урман умырзаяһы). Бында 375 -кә яҡын үҫемлек төрө бар, шуларҙың 12 төрө Ростов өлкәһенең Ҡыҙыл китабына индерелгән.\nТоҙло тау биттәре тәбиғәт ҡомартҡыһы булып тора, ул өлкә әһәмиәтенә эйә. Ул Азов яны яр буйы тигеҙлегендә , Донец һыртының көньяҡ -көнсығыш итәгендә урынлашҡан. Тоҙло тау бите ике өлөштән тора: беренсеһе Тоҙло йылғаһының уң яҡ ярында , Карпо-Николаевка ауылынан көнбайышында, иенсеһе — Стоянов утраынан төньяҡ-көнсығышында, Тоҙло йылғаһының һул яҡ ярында.\nҮҫемлектәр зонаһы буйынса был тәбиғәт ҡомартҡыһы ҡылғанлы дала зонаһына ҡарай. Бында украин ҡылғаны, иң матур ҡылған һәм тар япраҡлы ҡылған үҫә.\nТоҙло йылғаһының үҙәнендә 375 төр үҫемлек теркәлгән, шуларҙың 251-е тау биттәрендәге дала үҫемлектәренә инә. Бында 12 төр һирәк осрай торған һәм айырыуса һаҡлауҙы талап иткән үҫемлектәр бар. Улар барыһы ла Ростов өлкәһенең һаҡлана торған үҫемлектәре исемлегенә ингән: сальвиния плавающая, аир болотный, Шренк һәм Биберштейн ләләһе, дауа козлятнигы, дала гиацинты һәм сморчок бәшмәге (СССР Ҡыҙыл китабына 1984 йылда ингән).\nТерриторияһында йылғыр кеҫәртке, туҙ баш йыланы (ябай һәм һыу), ағыуһыҙ йылан (полоз), фазан, ҡыр өйрәге, ябай торомтай, һаҙ көйнәге, золотистая щурка һәм яр буйы ҡарлуғасы, һарығош-үтәбикә, ремез, һайыҫҡан, ҡара ҡарға, ставки, һандуғас, ялан турғайы бар. Бында төрлө хайуандар: төлкө, таш һыуһары, дала көҙәне, үр ҡуяны, йәтсә осрай. Шулай уҡ бик күп умыртҡаһыҙ йәнлектәр Ҡыҙыл китапҡа индерелгән.\nТоҙло тау биттәре тәбиғәт ҡомартҡыһы комплексы тәбиғтте һаҡлау һәм фәнни әһәмиәткә эйә.\nhttps://ba.wikipedia.org/w/index.php?title=Тоҙло_тау_биттәре&oldid=682802 ҡабул ителгән\nБыл бит һуңғы тапҡыр 10:17 27 апрель 2017 үҙгәртелгән.


Социаль ѳлкә » Страница 3 » "Урал" гәзите\n16-06-2015, 15:40 / Социаль ѳлкә\nУрау булһа ла, юл яҡшы\nЙылдан-йыл транспорт һаны арта бара. Автотранспорттың бер туҡтауһыҙ ағылыуы, бигерәк тә ҙур йѳк автомобилдәренең күбәйеүе федераль, республика юлдары үткән ҡала-ауыл халҡы тормошона ҙур ҡыйынлыҡтар, уңайһыҙлыҡтар тыуҙыра....\n8-06-2015, 16:01 / Социаль ѳлкә\nНАРКОТИК ҒҮМЕРҘЕ ѲҘӘ\nНаркотик, токсин матдәләр булған ерҙә, ғәҙеллек һәм намыҫ тигән тѳшѳнсәләр юҡ. Ундайҙар яуызлыҡтар эшләргә әҙер. Аҡ болоттарҙан, наркотиктарҙан һаҡланығыҙ! Ҡыҙыҡһыныуҙан, ҡыйыулыҡтан, яңғыҙлыҡтан, иптәшкә, тѳркѳм менән булһынмы, уларҙы тартмағыҙ, ҡаҙамағыҙ, һуламағыҙ! Алкоголизм, наркомания, токсикомания - йәмғиәтебеҙҙе борсоған тѳп мәсьәләләр. Токсин матдәләр һәм наркотиктар кешене яйлап үлтереүсе ағыу. Улар йәмғиәттә вирус ролен үтәй. Йәмғиәт ҙур бер организм. Организмға наркотик йәки токсин матдә кеүек вирустар үтеп инә икән, ул кѳсһѳҙләнә, аҡыл кимәле түбәнәйә. Беҙ ҙә шул хәлдә......\n8-06-2015, 15:22 / Социаль ѳлкә\nҠалабыҙҙа 27 йыл дауамында Халыҡты комплекслы социаль хеҙмәтләндереү үҙәге эшләп килә. Социаль хеҙмәткәр булып һәр кем эшләй алмай, ул һәр эште белгән, олоһо менән дә, кесеһе менән дә уртаҡ тел тапҡан, физик мѳмкинлектәре сикләнгәндәрҙе лә, ауырып түшәктә ятҡандарҙы ла үҙ туғанындай ҡабул итеп, хәлен еңеләйтерҙәй изге йѳрәкле, киң күңелле кеше булырға тейеш. Тап шундайҙар менән танышыу маҡсатында беҙ район-ҡаланың 1-се ѳйгә йѳрѳп социаль хеҙмәтләндереү бүлексәһе мѳдире Лилиә Ғарифулла ҡыҙы ХАФИЗОВАға мѳрәжәғәт иттек....\n2-03-2015, 15:12 / Социаль ѳлкә\nКОМПЕНСАЦИЯ КҮЛӘМЕ АРТТЫРЫЛДЫ\nБашҡортостан Республикаһы Хѳкүмәте 2015 йылдың 6 февралендәге 22-се ҡарары менән торлаҡ-коммуналь хеҙмәттәр ѳсѳн түләүҙең яңы хаҡтарын билдәләне. Башҡортостан Республикаһының муниципаль берәмектәре буйынса граждандарҙың айырым категорияларына (Бѳйѳк Ватан һуғышында ҡатнашҡандарға, инвалидтарға, хәрби хәрәкәт ветерандарына, хеҙмәт ветерандарына, инвалид балалары булған ғаиләләргә, тыл эшсәндәренә, күп балалы ғаиләләргә) торлаҡ йортона һәм коммуналь хеҙмәттәргә түләү буйынса аҡсалата айлыҡ компенсацияның күләме билдәләнә....\n18-02-2015, 10:10 / Социаль ѳлкә\nТЕЛДЕ БЕЛҺӘҢ - ИЛГӘ КИЛ!\n2015 йылдың 1 ғинуарынан миграция ҡануниәтендә телгә бәйле үҙгәрештәр ғәмәлгә инде. Уға ярашлы, сит ил граждандарына хеҙмәт эшмәкәрлеген тормошҡа ашырыу, ваҡытлыса йәшәүгә йәки тороу ѳсѳн таныҡлыҡ алыуға рус телен, Рәсәй Федерацияһы ҡанундары нигеҙен һәм тарихын белеү мотлаҡ....


7 Ноябрь 2018, 11:58\n«Бәләкәсебеҙ сәләмәт тыуһын!» – бәпес көткән ата-әсәнең бар теләге шул. Йөклөлөк осоронда тейешле медицина тикшереүҙәрен үтеп тороуҙың сабый һаулығы өсөн ниндәй әһәмиәткә эйә икәнен әйтеү кәрәкме? Бөгөн хатта «яралғы медицинаһы» тигән термин да бар. Бала әсә ҡарынында яралғандан алып уның үҫешендәге тайпылыштарҙы асыҡлауға йүнәлтелгән тәрән медицина тикшеренеүҙәре комплексы ошо төшөнсәгә инә лә инде.\nБыл тикшеренеүҙәрҙең бер нисәһе – әсә булырға ниәтләнгән һәр ҡатын-ҡыҙ беренсе сиратта белергә тейешлеләре менән ҡыҫҡаса ғына таныштырып үтәбеҙ.\nБуласаҡ әсәгә табип-генетикҡа күренеү зарур. Был нәҫелдә булған сирҙәрҙең күсеү һәм хромосома ауырыуҙарының барлыҡҡа килеү ҡурҡынысын асыҡлау өсөн кәрәк. Клиникабыҙҙың тәжрибәле генетигы Елена Валерьевна Ғайсина ошо һәм башҡа һорауҙар буйынса төплө консультация бирергә әҙер.\nҠарындағы сабыйҙың үҫешендә теге йәки был тайпылыш хәүефе бар икән, пренаталь диагностика буйынса белгес, ультратауыш тикшереүе табибы, медицина фәндәре кандидаты Нурия Искәндәр ҡыҙы Крюкова ярҙамға килеп, артабан инвазив (организм эсенә үтеп биологик материал алыу), йә инвазив булмаған тикшеренеүҙәр кәрәкме икәнен асыҡларға булышлыҡ итер.\nБәпес көткәндә заманса ҡорамалдар ярҙамында уҙғарылған беренсе һәм икенсе скринингтар бик әһәмиәтле. Йөклөлөк ваҡытында ультратауыш тикшереүе үткәндә ҡорамалдың сифаты мөһим. Беҙҙең клиниканың бөтә филиалдары ла юғары сифатлы 4Д сағылышлы Voluson ҡорамалдары менән йыһазландырылған. Улар асыҡ, теүәл, бөтә күләмдә һәм бик тиҙ сағылдырыуы менән айырыла, төрлө режимдарҙа эшләүе иһә бәпестең һаулығын иң иртә осорҙа баһалау мөмкинлеген бирә, ҡан тамырҙарының төҙөлөшөнә тиклем ап-аныҡ итеп күрһәтә.\nӘ 4Д форматтағы ультратауыш тикшереүе үткәндә (был инде планлы скрининг түгел, ә теләк буйынса уҙғарыла) сабыйҙың хәрәкәтен, нисек йылмайыуын күҙәтергә, хатта йөҙ һыҙаттарын сырамытырға, кемгә оҡшауын күрергә мөмкин. Был тикшереүгә буласаҡ әсәй менән бергә атай ҙа, хатта өләсәй менән олатай ҙа килә ала.\nЙөклөлөк осоронда үтергә тәҡдим ителгән ультратауыш тикшереүенең яҡынса графигы\n1. Күрем тотҡарланғандан һуң биш көн үткәс. Шулай уҡ бер юлы буйға ҡалыу-ҡалмауҙы билдәләүсе ҡан анализы (ХГЧ гормонына) тапшырырға кәрәк.\n2. 7–10-сы аҙнала – яралғының йөрәк тибешен билдәләү, йөклөлөктөң ваҡытын аныҡлау өсөн.\n3. 12–14-се аҙнала тәүге скрининг. Был – ауырлы ҡатындарҙың бөтәһе өсөн дә мотлаҡ тикшереү. Маҡсаты – һөйәктәр үҫешендә кәмселектәр юҡлығын, Даун, Эдвардс, Патау һәм башҡа ҡайһы бер сирҙәр хәүефен асыҡлау. Ультратауыш тикшереүенән тыш, әсә ҡанын РАРР-а аҡһымына һәм b-хгч гормонына тикшереү өсөн биохимик анализ яһайҙар.\n4. 16–18-се аҙнала – аналыҡ муйынтығының оҙонлоғон баһалау, аналыҡ һәм уның муйынтығы мускулдары бушаҡ түгелме икәнен билдәләү.\n5. 20–22-се аҙнала икенсе скрининг уҙғарыла. Был ультратауыш тикшереү ҙә буласаҡ әсәләр өсөн мотлаҡ. Маҡсаты – бәпес йөклөлөк осорона ярашлы үҫешәме-юҡмы икәнен, плацента торошон, яралғы эргәһендәге һыу күләмен белеү. Әсәнең венаһынан алынған ҡан b-ХГЧ, АФП гормондарына, ирекле эстриолға тикшерелә.\n6. 24–28-се аҙналағы тикшереү аналыҡтың һәм сабыйҙың ҡан менән нисек тәьмин ителеүен, ҡарындағы балаға кислород етмәү ҡурҡынысы янау-янамауын белеү ниәте менән эшләнә.\n7. Өсөнсө скрининг 32–34-се аҙнала бәләкәстең ағзалары үҫешен, плацентаның өлгөрөү кимәлен, уның ниндәй бейеклектә булыуын, баланы тыуҙырырға әҙерлекте билдәләү маҡсатында үткәрелә.\n8. Аналыҡтың ҡан тамырҙары торошо ниндәй, бәпес ҡан менән нисек тәьмин ителә, ул кислород етмәүҙән яфаланмаймы, ғөмүмән, әсә организмы баланы донъяға килтерергә ни кимәлдә әҙер? – 36–38-се аҙнала үткәрелгән тикшереүҙә ошо һорауҙарға тулы яуап алына.\nӘлбиттә, буласаҡ әсәгә нисә тапҡыр ультратауыш тикшереүе үтергә кәрәклеген уның йөклөлөгөн күҙәтеүсе табип билдәләй. Ә билдәле ваҡытта үтергә тейешле скрининг тикшереүҙәре бәпес көтөүсе һәр ҡатын өсөн мотлаҡ.\nАSTRAIA программаһы буйынса скрининг нимәне аңлата?\nУл – ультратауыш тикшереүен, биохимик анализды, махсус программа буйынса хәүеф кимәлен баһалауҙы үҙ эсенә алған беренсе скрининг. Ультратауыш тикшереүҙе FMF сертификатына эйә, махсус әҙерлекле һәм тәжрибәле белгестәр уҙғара.\nЙөклөлөк – ҡатын-ҡыҙ ғүмерендәге иң матур, шул уҡ ваҡытта яуаплы осор. Һәр әсәгә ул осорҙо имен-аман үткәреп, ҡулына һау-сәләмәт бәпес алыу бәхетен кисерергә яҙһын! «Ҡатын-ҡыҙ һәм ир-ат һаулығы» клиникаһы табиптары ошо мөһим осорҙа гүзәл затты оло хәстәрлек менән солғап, юғары сифатлы медицина ярҙамы күрһәтергә әҙер.\nКиров урамы, 52;\nЗорге урамы, 75;\nКусимов урамы, 15/1.\nпренаталь диагностика буйынса\nбелгес, ультратауыш тикшереүе\nтабибы, медицина фәндәре\nСикләүҙәр бар. Белгес кәңәше мотлаҡ


Республика «Үҙәк» МТС-ының Туймазы филиалында мал аҙығы әҙерләү уңышлы бара\nҺауа шарттарына бәйле, быйыл төбәктә йәшел аҙыҡ туплау ике аҙнаға һуңыраҡ башланды. Әле хужалыҡ эшсәндәре бесән әҙерләү менән мәшғүл. Маҡсат -ҡоро кондәрҙең һәр минутын файҙаланып, ҡышлатыу миҙгелен тулы әҙерлектә ҡаршылау.\nФилиалдың Туймазы районындағы алты, Шаранда биш мең ярымдан ашыу гектар иген баҫыуҙары бар. Уңыш йыйыуға егерме туғыҙ комбайн йәлеп ителәсәк. Хужалыҡта юғары уҡыу йорто студенттары ла практика үтә. Ямғырлы йыл ауыл белгестәрен сыҙамлыҡ һәм оҫталыҡҡа һынай.


Башҡорт теле һәм әҙәбиәте - Тыуған ил һәм ырыуҙар берҙәмлеге тураһындағы йырҙар\n| Инеү | RSS Кесаҙна, 23.05.2019, 02:50\nЯуаптар һаны: 1156\nТыуған ил һәм ырыуҙар берҙәмлеге тураһындағы йырҙар\nТыуған ил һәм ырыуҙар берҙәмлеге тураһындағы йырҙар — тарихи йырҙарҙың халыҡ эпосына барып тоташыусы иң боронғо тематик төркөмө. Бындай йырҙарҙың иң мәшһүре — ул башҡорт халҡының тарихи гимны дәрәжәһенә күтәрелгән "Урал" йыры. Борон бер ырыу икенсеһенә яу асып, бер-береһенең йәйләүен баҫып, мал-тыуар, бала-саға, ҡатын-ҡыҙын урлап йәшәгән саҡта, тип әйтелә йыр тарихында, ырыу аҡһаҡалдары яулашыу, даулашыуҙы туҡтатырға өндәп һүҙ ташлағандар, ти. Бар халыҡ быны хуп күргән. Шулай ҙа көслө ырыу һаман да көсһөҙ ырыуҙы талап торор тип шөбһәләнеп, бер ҙә булмаһа Мәскәү батшаһына барып баш һалайыҡ, тип һүҙ ҡуйышҡандар. Аҙаҡ сиктә бөтә ырыу аҡһаҡалдары йыйылып бөрйән ырыуынан Иҫке бей, үҫәргән ырыуынан Бикбау бей, ҡыпсаҡ ырыуынан Ҡарағужаҡ бей, тамъян ырыуынан Шәғәле Шаҡман бей атлы кешеләрҙе Иван Грозный батшаға ебәрергә булғандар. Батша башҡорт бейҙәрен ҙурлап ҡаршы алған, һарайҙарын күрһәткән, ҡунаҡ иткән, бейҙәрҙең барыһына ла ҙур бүләк, тарханлыҡ биргән, ти. Ер-һыуҙарына грамота алып, бейҙәр ҡайтып киткәндәр.\nИлселәр илгә ҡайтҡас, ете ырыу халҡын бер ергә туплап ошо ваҡиға уңайы менән ҙур бер туй яһағандар, ти. Башҡорт ырыуҙарының берләшеүен хуп күргән халыҡ уның өсөн "ата ла, әсә лә булған" Уралды данлап йыр сығарған, ти.\nШулай итеп, йырҙың тарихына ҡарағанда, "Урал" йыры тәү башлап башҡорт ырыуҙарына бер төйәккә тупланырға мөмкинлек биргән тыуған ер хөрмәтенә сығарылған дан йыры булып тыуған.\nҺуңға табан, айырыуса XVIII быуатта, "Урал" йырында милли-колониаль иҙеүгә ҡаршы көрәш темаһы беренсе планға сыға, тыуған төйәк азатлығы өсөн көрәшеүсе батырҙар образы үҙәк урынды ала, сөнки тап ошо осорҙа башҡорт ерҙәрен талау бығаса күрелмәгән төҫ ала. Башҡорт ерҙәрендә 1701 йылда, мәҫәлән, Каменск-Уральский, артабан Екатеринбург (1721), Түбәнге Тагил (1725), Орск (1735), Силәбе (1736), Ырымбур (1743), Златоуст (1754), Миәс (1773) кеүек завод-ҡәлғәләр һалына. Бының өсөн халыҡтың ер-һыуҙары талап алынған, урмандары киҫелгән. Яфа-михнәткә түҙеме бөткән халыҡ һәр быуын һайын тиерлек, ер-һыуын һаҡлап, яуға күтәрелгән. 1705—1711, 1735—1740, 1755—1756, 1773—1775 йылдарҙа булып үткән дәһшәтле ихтилалдар ана шул хаҡта һөйләй. Бер нисә быуын үҙ башынан кисергән был көрәштең халыҡ өсөн ни хәтлем ауыр булыуы, ошо көрәштә "ерен-һыуын һаҡлап ҡорбан булған" батырҙарҙың эпик образы "Урал" йырында ғәжәп поэтик көс менән дөйөмләштерелгән.\nБатырҙарҙың яҡты образы халыҡты милли-колониаль иҙеүгә ҡаршы көрәшкә саҡыра, еңеүгә илһамландыра.\nТеге йәки был сәбәптәр арҡаһында Уралдан ситтә йәшәгән башҡорттарҙың ижадында "Урал" йыры башҡараҡ йүнәлеш-тә үҫеп киткән. Унда тыуған ерҙе һағыныу мотивтары хатта тышаулы көйөнсә лә үҙенең элекке өйрәнгән төйәгенә — Уралға ҡасып ҡайтыусы мал образы аша бик оҫта һүрәтләнә.\nҠайһы бер йырҙарҙан сығып фекер йөрөткәндә, Уралдан айырылып китеүҙе халыҡ кире баһалаған. "Солтанбәк" йырында, мәҫәлән, ғәйнә ырыуы башҡорто Солтанбәктең Уралдан ялан яғына күсеп китеүе һәм, унда ҡазаға юлығып, киренән элекке төйәгенә әйләнеп ҡайтыуы тураһында хикәйә ителә.\nТарихи йырҙарҙа боронғо ырыу-ара ыҙғыш-талаш, ығы-зығы күренештәренең поэтик һыйланышын күрергә мөмкин. "Искәндәр" йырында, мәҫәлән, бөрйәндәрҙең ҡатай ырыуы кешеһе Искәндәрҙе үлтереүе хаҡында һүҙ бара һәм шундай һығымта яһала: "Исеме лә яҡшы Искәндәрҙең, бөрйәндәргә булһын яҙығы". "Йыуасалы" йырында ниндәйҙер ыҙғыш-талаш арҡаһында таралып киткән бер ырыу хаҡында йырлана.\nБер төркөм йырҙарҙа башҡорт ерҙәрен талау күренештәре сағылып ҡалған. "Сәҙе буйы", "Справник", "Йәмәлекәй" кеүек йырҙар — бының асыҡ миҫалы. Шуныһы характерлы: бындай төркөм йырҙарҙа ер-һыу таланыуының сәбәбен халыҡ ырыуҙар араһында берҙәмлектең булмауы йә иһә "мәғрифәтһеҙ ир"ҙәрҙең ғәмһеҙлеге менән аңлата. "Васыят та булып ҡалған ерҙе мәғрифәтһеҙ ирҙәр һаталар", — тиелә "Башҡорт ере" исемле йырҙа. Э "Шарлы урман" йырында иһә шундай һығымта яһала:\nЙәмле Шарлы урмандың уртаһында\nУралып-сырмалып үҫкән бер уҫаҡ.\nШул Шарлы урман ҡулдан китмәҫ ине,\nБөтә Яйыҡ һыбы бер булһаҡ.\n(Яйыҡ һыбы — Меңле ҡәбиләһенең бер ырыуы, хәҙерге Әлшәй районының Ташлы, Баязит, Әлшәй (Раевка), Түбәнге һәм Үрге Аҡҡолай, Ҡармыш, Сураҡай, Сурай ауылдарын берләштергән булған.)\nБоронғо ырыу-ара мөнәсәбәттәргә, ырыуҙар тарихына, уларҙың көнкүрешенә бәйле хәл-ваҡиғалар тарихи йырҙарҙа шаҡтай тулы сағылып ҡалған. Тарҡаулыҡты, ырыу-ара талашты кире баһалау һәм, киреһенсә, берҙәмлеккә саҡырыу кеүек мотивтар туранан-тура эпик традициялар ерлегендә тыуа һәм күп кенә боронғо тарихи йырҙарҙың идея-тематик нигеҙен тәшкил итә.


Мәсетебеҙгә - 5 йыл » Табын\nБыл датаны ауылда бик матур итеп билдәләп киттек. Сараға мәртәбәле ҡунаҡтар: Стәрлетамаҡтан Ришат хәҙрәт, Пермь өлкәһенән имам-хатиб Хаммат хәҙрәт, Өфөнән танылған мөғәллимә Фатима абыстай, ауылдаштарыбыҙ, хажиҙар Флүр Ғафаров (Өфөлә йәшәй), Мәжит хәҙрәт, райондың имам-мөхтәсибе Рауил хәҙрәт килде, матур итеп ҡотлау һүҙҙәрен әйттеләр. Яугилде, Бурлы, Уҫман, Курорт мәсеттәре имамдары ла булды.\nАуылдың мосолман ҡатын-ҡыҙҙары ойошмаһы (етәксеһе Рима Вәлишина) мөнәжәт башҡарҙылар. Мөслимәләргә ауылыбыҙ ҡыҙҙары, апалы-һеңлеле Исламиә (Стәрлетамаҡтан) менән Зилә (Красноусолдан) Насибулла ҡыҙҙары Кинйәбаевалар аҙна һайын килеп дин дәрестәре үткәрә.\n6-7-се класта уҡыусы Ильвина Әмирова, Альбина Мырҙағолова, Алина Нафиҡова бик оҫта итеп Ҡөрьән сүрәләрен ятҡа һөйләне.\nЙәнә бер ауылдашыбыҙ, Красноусол-дан Тәнзилә Рәхмәтуллина ла ҡотлап, бүләк бирҙе. Мәсет һалдырған Рәшит Баһауетдиновтың ике туған энеһе, шул ойошмала бухгалтер булып эшләүсе Илнур Шафиҡов ағаһы һәм үҙе исеменән тәбрикләне.\nӨйлә намаҙы мәсеттә уҡылды. Һуңынан барыһы ла мәктәп ашханаһына, Филүс Сабитов салдырған ҡорбан ашына саҡырылды. Ғайса Сабитов ҡорбан һарығы итенән тәмле итеп былау бешергән. Ҡатын-ҡыҙҙар әҙерләгән тәм-томдан өҫтәлдәр һығылып торҙо.\nМәсеттә әле имамыбыҙ Ишбулды Фәтҡуллин бик матур итеп эшләп йөрөй. Мәсет төҙөүҙе лә ул юллап, йүнләп йөрөгәйне. Инде артабан да мәсеттән кеше өҙөлмәһен, оҙаҡ йылдар халыҡҡа иман нурҙары таратып эшләп торһон.


Исследовательская работа. "Игрушки из помпонов" - "Тумалаҡ суҡтарҙан уйынсыҡтар", Булякова Наркас Газимовна, 2 класс | Материал по технологии: | Образовательная социальная сеть\nОпубликовано 21.03.2019 - 19:43 - Мавлетова Зилда Ахмадиевна\nТикшеренеү маҡсаты. Тумалаҡ суҡтарҙың барлыҡҡа килеү тарихын һәм уларҙың тәғәйенләнешен өйрәнеү. Тумалаҡ суҡтарҙан уйынсыҡтар эшләргә өйрәнеү һәм башҡаларҙа ҡыҙыҡһыныу уятыу.\ntumalak_suktarzan_uyynsyk._bulkova_nrks_2_klass.doc 78.5 КБ\n“Ижад юлдары буйлап” исемле\nII зональ фәнни – практик конференцияһы\nТикшеренеү эше йүнәлеше: Халыҡ мәҙәниәте һәм тарихы\nТемаһы: Тумалаҡ суҡтарҙан уйынсыҡтар\n(Игрушки из помпонов)\nАвторы: Бүләкова Нәркәс Ғазим ҡыҙы, 2 класс уҡыусыһы,\nБашҡортостан республикаһының Учалы районы Мәҫкәү урта мәктәбе\nИнеш ................................................................................................2-се бит\n1-се бүлек. Тумалаҡ суҡтарҙы барлыҡҡа килтереү тарихы.......3-сө бит\n2-се бүлек. Тумалаҡ суҡтарҙан эштәр..........................................3-4-се биттәр\n3-сө бүлек. Тумалаҡ суҡтарҙан ҡурсаҡтар эшләргә өйрәнеү....4 - се бит\nЙомғаҡлау.........................................................................................5 - се бит\nҠулланылған әҙәбиәт.......................................................................6- сы бит\nҠушымта..........................................................................................7 -10 –сы биттәр\nМин өйҙә өләсәйем менән ҡул эштәре менән булышырға яратам. Өләсәйем менән төрлө ҡурсаҡтар эшләйбеҙ, энә тотоп тегәбеҙ, ептәр менән бәйләргә өйрәнәбеҙ. Ҡул эштәре менән мауығыуым – минең күңелемә йәм өҫтәй, ә өләсәйем һөйөнөп бөтә алмай. Ижади эш менән шөғөлләнеүем үҙемә лә ныҡ оҡшай. Хеҙмәт дәресендә ептәр менән уйынсыҡтар яһарға өйрәнә башланыҡ.\nТик миңә төҫлө ептәр менән уйынсыҡтар яһау нығыраҡ оҡшай. Был эште уҡытыусым менән ихлас күңелдән өйрәнәм. Төҫлө ептәрҙән тумалаҡ суҡтар эшләүҙән башланды ла инде. Тәүге эшем – өй эйәһе булды. Ә тумалаҡ суҡтарҙан бик күп һәм матур ҡул эштәре эшләргә була. Шуға күрә мин тумалаҡ суҡтарҙан уйынсыҡтар эшләргә һеҙҙе лә өйрәтәм.\nСөнки, тумалаҡ суҡтарҙан эшләнгән уйынсыҡтарҙы дуҫтарыңа бүләк итергә була. Әсәйгә, өләсәйгә бик матур бүләк ул. Үҙеңдең кейемдәреңде тумалаҡ суҡтар менән биҙәү- үҙе бер йыуаныс. Хатта үҙеңде дизайнер итеп тояһың.\nТикшеренеү эшенең актуаллеге. Һәр бер кеше матурлыҡты үҙ ҡулы менән эшләргә тейеш.\nТикшеренеү объекты. Тумалаҡ суҡтар эшләргә өйрәнеү\nЭҙләнеү предметы. Тумалаҡ суҡтарҙан ҡул эштәре өйрәнеү\n1. Тумалаҡ суҡтарҙың барлыҡҡа килеү тарихын өйрәнеү;\n2. Тумалаҡ суҡтарҙың төрҙәрен һәм эшләү юлдарын өйрәнеү;\n3. Башҡаларҙа был ҡул эшенә ҡыҙыҡһыныу уятыу һәм үҙеңде дизайнер ролендә күреү\nЭҙләнеү эшенең гипотезаһы. Тумалаҡ суҡтар уйынсыҡтар өсөн генә түгел, кейем-һалым, йорт биҙәү әйберҙәре, иҫтәлекле бүләктәр эшләү өсөн дә кәрәк.\nТумалаҡ суҡтарҙан эштәр өйрәнеү өсөн кәрәкле белешмәләр йыйыу.\n1-се бүлек. Тумалаҡ суҡтарҙы барлыҡҡа килтереү тарихы\nТумалаҡ суҡ йәки помпон француз теленән тәржемә иткәндә «йомро» тигәнде аңлата. Бөгөнгө көндә тумалаҡ суҡ кейемдең генә биҙәү әйбере түгел, ә йәшәгән бүлмәнең интерьеры өсөн дә ҡулланыла. Хәҙерге ваҡытта дизайнерҙар тумалаҡ суҡтарҙы баш кейемдәрен, өҫ кейемдәрен, аяҡ кейемдәрен биҙәүҙә, сумкаларҙы, бирсәткәләрҙе һәм башҡа әйберҙәрҙе матурлауҙа ҡуллана.\nӘ бит тумалаҡ суҡтар бик борондан данлы булғандар. Уларҙы иң тәүҙә һалдаттарҙың хәрби кейемдәренә теккәндәр. Мәҫәлән, 18 быуаттарҙа рус армияһының хәрби кейемендә тумалаҡ суҡтар айырма билдәләре булған. Тумалаҡ суҡтарҙың төҫтәренә ҡарап һалдатты унтер – офицерҙан айырып булған. Һалдаттың тумалаҡ суҡтары бер төҫтә генә булған, ә унтер – офицерҙың ике төҫлө булған. Ә француз моряктары тумалаҡ суҡтарҙы үҙҙәренең баш кейемдәрендә икенсе маҡсат менән ҡулланған. Элек кораблдең эсе тар, ә һайғауы тәпәш кенә булған, ә тумалаҡ суҡ моряктың башын кинәттән һайғауға ныҡ һуғылыуҙан һаҡлаған. Хәҙер кораблдең эсе иркен, һайғауы бейек, ләкин фрнацуз моряктары аҡ шапкаларына ҡыҙыл төҫтәге тумалаҡ суҡты һаман тағалар, был уларҙың йолаһына әйләнгән.\nБына шунан бирле тумалаҡ суҡлы баш кейемдәре йәшәп килә, бөтәһен дә ҡыҙыҡһындыра, донъяға йәм өҫтәй.\n2-се бүлек. Тумалаҡ суҡтарҙан эштәр\nТумалаҡ суҡтарҙан йорт әйберҙәре тағы ла матурыраҡ күренә. Сөнки йомшаҡ ҡына ептәрҙән эшләнгән эштәр уйынсыҡ һымаҡ матур, еңел, йомшаҡ һәм ҡыҙыҡ күренә. Өй эсенә тумалаҡ суҡтарҙан иҫ киткес матур һәм күңелле әйберҙәр эшләп була: иҙәнгә – балаҫ, диванға – мендәрҙәр, ҡорғанға – суҡтар һәм башҡа төрлө кәрәк-яраҡ нәмә. Тумалаҡ суҡтар мебелдәрҙе заманса йәмләй белә.\nТумалаҡ суҡтар бәләкәс балалар өсөн генә ҡыҙыҡлы әйбер түгел, ә өлкәндәр өсөн дә кәрәкле һәм матур биҙәү әйбере. Һыуыҡтар төшөү менән кешеләр йылы баш кейемдәре кейә. Өлкәндәр баш һәм өҫ кейемдәрен тумалаҡ суҡтар\nменән биҙәп алалар. Аяҡ кейемдәренә лә тағалар. Ул – күркәмлек, матурлыҡ билдәһе икән. Быйылғы йылда бигерәк тә модаға инеп китте. Һатыуҙа тумалаҡ суҡлы әйберҙәр бик күп. Ә үҙең эшләгәне бигерәк ҡәҙерле.\n3-сө бүлек. Тумалаҡ суҡтарҙан ҡурсаҡтар эшләргә өйрәнеү\nМин һеҙгә бөгөн үҙем эшләгән уйынсыҡтарымды күрһәтәм. Мин уларҙы магазинда һатылған төҫлө ептәрҙән эшләнем. Уйынсыҡтарым тумалаҡ суҡтарҙан тора.\nШуға күрә иң тәүҙә тумалаҡ суҡты эшләргә өйрәнер кәрәк.\nБының өсөн матур төҫтәге епте һайлар кәрәк. Ҡуян өсөн аҡ төҫтө һайлайыҡ.\nЕпте түңәрәк ҡатырғаға урап эшләргә. Ә ҡатырғанан түңәрәк икәү һәм береш булырға тейеш.\nТүңәрәктең уртаһын түңәрәкләп уйып, ситен ҡырҡып алырға. Шулай иткәндә епте урауы уңайлы була.\nЕпте 4-5 ҡат урағас, ҡайсы менән ике ҡатырғаның араһынан епте ҡырҡырға.\nҠырҡҡас, уртаһын еп менән бәйләргә. Ҡуяндың кәүҙәһе һәм башы өсөн ике тумалаҡ суҡ эшләйек.\nИке тумалаҡ суҡты еп менән бергә тоташтырайыҡ.\nОшондай тумалаҡ суҡтарҙы күпме кәрәк, ниндәй размерҙа кәрәк, эшләп алырға ла, бер-береһе менән тоташтырып, күңелеңә килгән уйынсыҡты яһарға мөмкин.\nКүҙ, ауыҙ, ҡолаҡ, ҡойроҡ өҫтәһәң, был уйынсыҡ һиңә йылмайып та ҡараясаҡ. Ҡойроҡто ла шул ысул менән эшләп була, тик бәләкәйерәк размерҙа. Ә күҙҙҙәре, ауыҙы, ҡолаҡтары өсөн фетр, йә төҫлө тауар ҡулланырға була. Улар елем менән дә йәбешә.\nҠойроғо ҡыҫҡа ғына\nҠолағы ергә тейгән, тип һамаҡлап уйнарға ғына ҡала.\nШулай итеп, тумалаҡ суҡтарҙан уйнатыу өсөн ҡуян, эт, бесәй, өкө, терпе һәм башҡа уйынсыҡтар яһап була. Бындай уйынсыҡтар һәр балаға оҡшай. Ялҡауланмай эшләргә генә өйрәнер кәрәк. Етмәһә, өләсәй йә әсәй менән бергә эшәләүе тағы ла күңеллерәк. Улар менән бергә серләшеп туймайһың. Тыуған көндәргә, байрамдарға һә тигәнсе күңелеңә ятҡан уйынсыҡты эшләп, яҡын кешеңә бүләк итәһең. Үҙең эшләгән бүләк ҡәҙерлерәк була. Онтомайыҡ, дуҫтар, һәр бер кеше матурлыҡты үҙ ҡулы менән эшләргә тейеш.\nИнтернет селтәренән: https://i-fakt.ru,\nТема: "Игрушки из носков".Цель: Изготовить игрушки из носков.Задачи: познакомиться с историей игрушек из носков; изучить технологию изготовления игрушек из носочков...\nТикшеренеү эшенең актуаллеге. Ябалаҡлап яуған ҡарҙар берәүҙе лә битараф ҡалдырмай. Ҡар бөртөгөн ҡулға алып, уның менән бөтәһе лә ҡыҙыҡһына. Шуға күрә, уларҙың серҙәрен өйрәнеп, башҡаларға ...


Маъмайҙарға тоғролоҡ хас | Йәншишмә\nМаъмайҙарға тоғролоҡ хас\nНаписал в 29 декабря 2017, 07:20\nЯңы йылға аяҡ баҫырға ла һынаулы ғына көндәр ҡалып килә. Әйтергә кәрәк, Әтәстән күбебеҙ ҡәнәғәт ҡалды. Һәйбәт йыл булды, бер ҙә һынатманы. Ләкин һәр нәмәнең үҙ ваҡыты, тигәндәй, тәхеткә ултырыу хоҡуғын Эткә тапшырырға кәрәк. Көнсығыш календары буйынса һары ер Эте йылын ҡаршылаясаҡбыҙ. Йондоҙнамә белдереүенсә, ул бик матур килмәксе. Мөхәббәт өлкәһендә лә уңырһығыҙ. Бигерәк тә яңғыҙаҡтарға шәп сюрприздар әҙерләгән Һарыҡай. Купидон менән һөйләшеп, бөтәһенә лә етерлек итеп уҡтар ҙа ҡойҙорған, ти. Айырыуса оҙаҡ йылдар үҙҙәренең икенсе яртыһын осратырға хыялланғандар, ниһайәт, теләктәренә ирешәсәк, тиелә. 2018 йылда туйҙар күп буласаҡ. Ғаилә ҡорғандар оҙон һәм бәхетле ғүмер кисерәсәк.\nӘ ғаиләләр татыу ҙа, ныҡлы ла булһын өсөн тағы ла ниҙәр эшләргә кәрәк икән? Эт йылында тыуғандар холоҡтары менән ниндәй? Ошо һорау менән беҙ уларҙың үҙҙәренә мөрәжәғәт иттек.\n– Татыу йәшәүҙең сере: ирҙең – ир, ҡатындың ҡатын урынында булып, үҙ бурыстарын теүәл үтәүҙә, бер-береңде ихтирам итеүҙә, мөхәббәт хистәрен күҙ ҡараһылай һаҡлауҙа. Сөнки аралар боҙолһа, төҙәтеүе ауыр, ә ҡайһы саҡта мөмкин дә түгел. Ир һәм ҡатындарҙың үҙ урындарын бутай башлауы бик хәүефле нәмә, сөнки ғаилә институтын емереүгә, ә асылда – бөтөн донъяны пыран-заран килтереүгә йүнәлеш алыу ул.\nЭт йылында тыуғандар мөхәббәт өлкәһендә лә, кеше булараҡ та, тоғролар, ихластар, бер ҡатлыраҡтар, ләкин ҡайсаҡ абалап өрөп алырға, хатта тешләшергә лә күп һорап тормайҙар. Бәлки, уларҙың был ҡылығын «хеҙмәт бурыстары» менән аҡлап булалыр. Әйткәндәй, ошо көндәрҙә генә башыма сәйерерәк һорау килгәйне (этемде ашатҡан саҡта): ни өсөн алама, насар кешене этлекле әҙәм, тиҙәр икән? Әйтәйек, бесәйҙәр бит күпкә аҫтыртыныраҡ, хәйләлерәк, урлашырға, үс алырға әүәҫтәр, шым ғына үҙ эштәрен әүеш-тәүеш итеп йөрөүсәндәр…\nГөлсәсәк ШӘРИПОВА, Салауат башҡорт драма театры актрисаһы:\n– Салауат педагогия училищеһында III курста уҡып йөрөгәндә «Нефтехимиктар» мәҙәниәт һарайына йырсы итеп эшкә саҡырҙылар. Буласаҡ тормош иптәшем Яҡуп шунда баянсы булып йөрөй ине. Күп тә үтмәне, был үҙенең мөхәббәтен белдерҙе. Аптырап ҡалдым. Сөнки минең егетем бар. Ләкин Яҡуп шул тиклем иғтибарлы, кешелекле булып сыҡты. Уның янында үҙемде бала һымаҡ ҡына хис итә инем. Ни эшләйһең? Мөхәббәт еңде, гөрләтеп туй яһаныҡ. Артабан икәүләп Салауат драма театрында эшләнек. Хәҙер 42 йыл бергә йәшәйбеҙ. Уға кейәүгә сыҡҡаныма бер ҡасан да үкенмәнем.\nДонъя көткәндә төрлө саҡтар була. Бер кешенең холҡо икенсе кешенеке менән бер ваҡытта ла тап килмәй. Ул шулай булырға тейештер ҙә. Кемдер ҡайнап сыҡһа, икенсеңә һүндерергә кәрәк. Ҡатын-ҡыҙ – ғаилә тотҡаһы, тип юҡҡа ғына әйтмәйҙәр бит. Күп нәмә беҙҙән, гүзәл заттарҙан, тора. Сабырлыҡ, түҙемлек кәрәк. Минең өсөн ғаилә төшөнсәһе һәр ваҡыт иң мөһим урынды биләне һәм биләй. Быға Эт йылында тыуыуым да, бәлки, тәьҫир итәлер. Ғаиләмә, тормош иптәшемә, мөхәббәтемә ҡарата эт һымаҡ тоғромон. Үҙебеҙ иһә шул хайуандар һымаҡ иркәләгәнде, наҙлағанды яратабыҙ.\nИлдар ҒҮМӘРОВ, Мәжит Ғафури исемендәге башҡорт академия драма театры актёры:\n– Ҡатыным менән утыҙ йыл бергә йәшәйбеҙ. Ул медицина өлкәһендә эшләй. Өс малай үҫтерәбеҙ. Икәүһе – Илйәр менән Илгизәр Өфө хореография училищеһын тамамлап, Башҡорт дәүләт опера һәм балет театрында эшләй. Илморат Мостай Кәрим исемендәге 158-се башҡорт гимназияһында IX синыфта белем ала. Ғаиләм тулы, Аллаға шөкөр. Татыу йәшәүҙең сере нимәлә? Бер ғаиләлә лә һауыт-һаба шалтырамай тормай. Төрлө саҡ була. Ғаиләбеҙҙә биш кеше икән, биш төрлө холоҡ, биш төрлө ҡараш бит. Уларҙың бер-береһе менән бәрелешмәүе мөмкин түгел. Аңлашылмаусанлыҡ, үпкәләшеүҙәр ҙә килеп сыға. Һин үҙеңсә күргән тормошҡа иртәме-һуңмы балаларың да, тормош иптәшең дә үҙҙәренең талаптарын ҡуя башлай. Ҡайһы ваҡытта быны аңлап, күнеп эшләйһең, ә ҡайһы саҡта ҡаршы киләһең. Шунһыҙ ғаилә була ла алмайҙыр ул. Йәшәй-йәшәй күп нәмәгә өйрәнәһең. Ғүмерҙең шул тиклем ҡыҫҡа һәм шул өс көнлөк кенә тормошта күберәк ыңғай эмоция алып ҡалырға тырышырға кәрәклеген аңлайһың. Ғаиләлә оҙаҡ үпкәләшеп йөрөгәнебеҙ юҡ. Мин үҙемдең хаҡлы түгеллегемде аңлаһам, ғәфү үтенергә бер ваҡытта ла тартынып тормайым. Ә ҡатыным оҙаҡ асыу һаҡлап йөрөй торған кеше түгел. Әйтә алмаған һүҙен SMS-хәбәр аша еткерә. Был инде ҡул бирешеү тигәнде аңлата.\nҠөрьән тарафынан индерелгән сифаттарҙың береһе – ул сабырлыҡ. Был түҙеү тигәнде аңлатмай, бөтөнләй икенсе нәмә. Сабырлыҡ – аҡыллылыҡтың, зирәклектең бер билдәһе. Әгәр һин бер етешһеҙлекте күрҙең дә ашығыс һығымта яһап, тиҙ арала хәл итергә тырыштың икән, ҡаршы килгән кешеңә генә түгел, үҙеңә лә ҙур зыян килтереүең бар. Сабырлыҡ күрһәтеп, саҡ ҡына артҡа сигенеп торһаң, теге кеше лә, мин еңдем, тип ҡәнәғәт ҡала. Ә һин үҙең дә ғорур рәүештә, еңелмәнем, тип тороп ҡалаһың. Ул кеше аҙаҡтан, үҙенең дөрөҫ эшләмәгәнен аңлай. Ләкин яныңа килеп һүҙ ҡушырға батырсылыҡ итмәй йөрөй. Шул ваҡытта, бер нәмә булмағандай, үҙең һүҙ ҡушып ебәрһәң, ул һиңә йөҙ тапҡыр рәхмәтле. Быны күп тапҡыр һынағаным булды. Һөҙөмтәһе бар. Мин үҙемде, түҙемһеҙ кеше, тип әйтә алмайым. Ҡайһы саҡта дары шикелле тоҡанып китһәм дә, үҙемде тиҙ ҡулға алам.\nЭт йылында тыуғандар ниндәй сифаттарға эйә, тигәндән, иң беренсе – тоғролоҡ, тип әйтер инем. Мин үҙем ниндәй тоҡомға ҡарайымдыр инде, ҡойроҡ болғай белмәйем. Әммә тексәйә беләм. Күрәләтә хаслыҡ ҡылһалар, теште лә күрһәтәм.\nЭттәр үҙҙәренең ҡорған ояһын ныҡ ярата. Балаларына ҡарата айырыуса иғтибарлылар. Үҙен аңлаған, яратҡан кешеләргә улар шул тиклем рәхмәтле була белә һәм шундай кешеләргә мохтаждар.\nЗилә УСМАНОВА, йырсы:\n– Хәсән менән сәнғәт академияһында уҡығанда таныштыҡ. Өс йыл дуҫлашып йөрөгәндән һуң өйләнештек. Хәҙер 15 йыл бергәбеҙ. 13 йәшлек ҡыҙыбыҙ, 8 йәшлек улыбыҙ бар. Икеһе лә 20-се башҡорт гимназияһында белем ала. Аллаға шөкөр, матур йәшәйбеҙ.\nҒаиләнең уңышы, минеңсә, иң тәү сиратта, бер-береңде аңлауҙалыр. Һәр кемдең үҙ холҡо. Тәжрибә йәшәй-йәшәй туплана. Беҙ ҙә элегерәк ҙур проблема тип ҡараған күп нәмәне хәҙер бөтөнләй икенсе төрлө итеп ҡабул итәбеҙ. 15 йыл йыл эсендә күпте кисерергә тура килде. Хәсән баҫалҡы, тыныс холоҡло, әммә ир һүҙен әйтә белә торған кеше. Уға ышанырға, таянырға була. Ғаиләм, балаларым, тип йән атып тора. Ат йылында тыуған кеше булараҡ, егәрле, эшлекле. Шуға ла кешенең ниндәй йылда тыуыуы уның холҡона йоғонто яһамай ҡалмайҙыр, тим. Ә миндә эттәргә хас тоғролоҡ ярылып ята. Әйткән һүҙемә лә, мөхәббәтемә лә, эшемә лә тоғромон, тип әйтә алам.\nЛәлә АБЗАЛОВА, Туймазы районы Бишҡурай мәктәбенең башҡорт теле һәм әҙәбиәте уҡытыусыһы:\n– Ғаилә бәхетле булһын өсөн иң мөһиме – мөхәббәт. Яратыу хисе асыу, йән көйөү һәм башҡа шундайыраҡ тойғоларҙан көслөрәк. Ул һөйгәнеңде кисерергә ярҙам итә. Ғаиләлә бер-береңдең ҡәҙерен белеү, тиккә генә ҡаты һүҙҙәр әйтеп, йәнен ҡыймау, кәрәк саҡта терәк булыу бик мөһим.\nБеҙ иптәшем Әлмир Зәйнәғәтдин улы менән студент саҡта, өс йыл дуҫлашып йөрөп, өйләнештек. Хәҙер бергә йәшәүебеҙгә – 28 йыл, өс бала тәрбиәләп үҫтерҙек.\nЙәшерәк саҡта иптәшем ҡатыраҡ өндәшһә, ҡыйын була, йәнгә тейә ине. Шунан инде үҙем дә уның асыуын ҡабартырлыҡ берәй һүҙ әйтергә тырыша торғайным. Хәҙер кәйефе булмаған саҡтарында, кем нервыһына тейҙе икән, тип тиҙерәк тынысландырырға тырышам. Хатта мине әрләп торғанда ла эстән генә: «Эй, Хоҙайым, хәләлемә оҙон ғүмер, ныҡлы сәләмәтлек, күңел тыныслығы бир», – тип ялбарам. Ғүмер үткән һайын яратҡан кешеңдең ҡәҙерен нығыраҡ беләһең икән.\nҒаиләлә бер-береңә юл ҡуйыу ҙа кәрәк. Мин үҙем иремдең тынысланғанын сабыр ғына көтөп торам да ул туҡтағас ҡына ауыҙҙы асам. Күп нәмәне шаярыуға борорға тырышам. Шунда әйтә алмай ҡалған һүҙемде лә еткерәм. Ҡатын-ҡыҙға йылмайып, әҙерәк хәйләләшеп алырға ла кәрәк.\nӘ Эттәргә килгәндә инде, улар – тоғро, игелекле, ҡәҙер белә торған заттар. «Өрөп» алырға ла яраталар. Тик күҙгә тура ҡарап әйткән кешенең интрига ҡороп, һүҙ йөрөтөп, берәйһе менән булышып торғанын күргән юҡ. Улар эшен еренә еткереп башҡара, хаҡлыҡ эҙләй, сәмле, еңеүсе булырға ярата.\nИғтибар иткәнһегеҙҙер, был «эт»тәрҙең бөтәһе лә тоғролоҡ кеүек сифатты өҫтөн ҡуя. Быға ышанырға ғына ҡала һәм барығыҙға ла үҙегеҙҙең парҙарығыҙҙың һеҙгә ҡарата шундай булыуҙарын теләйбеҙ.\n« Ярай әле Тарзан булған\nҠайҙа һәм нисек? »


Ҡалтасы районының шәхси предприятиелары ауылда һөҙөмтәле бизнес алып барыу өлгөһөн күрһәтә // Иҡтисад | новости башинформ.рф\nҠалтасы районының шәхси предприятиелары ауылда һөҙөмтәле бизнес алып барыу өлгөһөн күрһәтә\n14:46, 27 января 2014 Иҡтисад\nБашҡортостан Президенты Рөстәм Хәмитов республиканың төньяҡ райондары буйынса эш сәфәре барышында Ҡалтасы районы Красный Холм ҡасабаһында ике бәләкәй бизнес предприятиеһында булды. Икәүһе лә ауылда һөҙөмтәле бизнес алып барыу өлгөһө булып тора.\nУларҙың берәүһе – ағас эшкәртеү һәм ағастан әйберҙәр эшләү буйынса предприятие – 2002 йылда ойошторолған. Шәхси производство киҫелгән материалдар, шулай уҡ евровагонкалар, блок-хаустар һәм ылыҫлы ағастарҙан башҡа изделиелар сығарыу менән шөғөлләнә. Продукция сит ил ҡорамалдарында етештерелә, Европа стандарттарына һәм ГОСТ-ҡа тап килә.\nРөстәм Хәмитов пилораманы ҡараны, етештереү циклы һәм сығарылған продукция менән танышты. Предприятиела ун киптергес бар. Етештереү ҡеүәте йылына алты мең кубометр ағасты эшкәртеүгә эйә. Эшҡыуар Ринат Низамутдинов һөйләүенсә, продукция Ҡалтасы районының үҙендә лә, шулай уҡ Яңауылда, Нефтекамала, Бөрөлө һәм Борай районында һатыла. Хаҡ сәйәсәте баҙар ҡиммәтен, иң тәүҙә уларҙың продукцияһын, иҫәпкә алып төҙөлә.\nПрезидент сығарылған материалдарға хаҡтар менән ҡыҙыҡһынды. Эшҡыуар әйтеүенсә, ваҡлап һатҡанда бер квадрат метры 250 һумға һатыла, ә күмәртәләп – 190 һум.\nСеймал алыу буйынса Ринат Низамутдинов,бөгөнгә проблемалар юҡ, тип билдәләне. Ағастың 15 проценты Ҡалтасы урман хужалығынан, ә ҡалғаны Свердловск өлкәһе һәм Пермь крайынан килтерелә.\nҺуңынан Рөстәм Хәмитов «Доверие» сауҙа селтәренең етештереү цехының эше менән танышты. «Доверие» селтәре һатып алынған элекке «Башнефт»ең сауҙа предприятиеһының етештереү объекттары нигеҙендә ойошторолған. Бөтә биналар реконструкцияланған, кәрәкле ҡорамалдар менән йыһазландырылған. Етештереү һәм сауҙа бинаһының дөйөм майҙаны 4,8 мең квадрат метр тәшкил итә. Сауҙа хеҙмәтләндереүе 28 магазинда ойошторолған. Персоналдың иҫәбе – 350 кеше. Уртаса эш хаҡы 15 мең һум тәшкил итә.\nРеспублика Президентына компанияның башҡарма директоры Ольга Шайбакова һөйләүенсә, бөгөн өс цех: икмәк бешереү, кондитер һәм ит ярымфабрикаттары етештереү буйынса цех, эшләй. Бөтә ерҙә заманса ҡорамалдар ҡуйылған.\nИкмәк бешереү цехында 12 төр продукция етештерелә. Көн һайын 3000 самаһы икмәк һатыла. Кондитер цехының төрҙәре 70-тән ашыу иҫәпләнә. Көн һайын бында 200 килограмдан ашыу кондитер изделиелаһы сығарыла.\nИртә һайын махсус транспорт предприятиеның продукцияһын райондың бөтә сауҙа нөктәләренә, белем биреү һәм мәктәпкәсә белем биреү учреждениеларына, дауалау учреждениеларына, ҡарттар йортона, коррекция мәктәбенә илтеп ҡуя.\nЕтештереү һәм сауҙа объекттарын ҡарап, Рөстәм Хәмитов йүнселгә селтәрҙе киңәйтеү һәм етештереүҙе арттырыу тураһында уйланырға кәңәш итте.\nТеги: бр президентының эш сәфәрҙәре,эшҡыуарлыҡ,сауҙа,ағас эшкәртеү


Росреестр өй туйланы\n4 Июль 2019, 12:58\n7 февралдә район үҙәгендә Дәүләт теркәүе, кадастр һәм картография буйынса федераль хеҙмәттең Башҡортостан Республикаһы буйынса идаралығы район бүлегенең яңы офисы асылды. Ул хәҙер Красноусол ауылы, Коммунистик урамы, 18 адресы буйынса, Ҡаҙнасылыҡ бинаһының 2-се ҡатында урынлаша.\nТантаналы шарттарҙа яңы офистың алһыу таҫмаһын киҫкәндән һуң, П.В.Клец граждандарҙы ҡабул итте. Етәксе Идаралыҡтың эшмәкәрлегенә ҡағылышлы һорауҙарға яуап бирҙе һәм кадастр инженерҙары менән “түңәрәк өҫтәл” артында әңгәмә үткәрҙе.\nРосреестрҙың Ғафури районы буйынса бүлек етәксеһе Рөстәм Ғәлинур улы\nҒәлин әйтеүенсә, бында үҙ эшенә яуаплы ҡараған берҙәм коллектив эшләй.\nЗаманса йыһазландырылған яңы офиста улар өсөн бар уңайлыҡтар ҙа\nбулдырылған. Белгестәргә халыҡҡа дәүләт хеҙмәте күрһәтеү өлкәһендә\nартабан да арымай-талмай эшләүҙәрен теләргә генә ҡала.


Өфөлә «Байыҡ-2018» телевизион конкурсының еңеүселәре билдәләнде - Bash.News\nӨфөлә «Байыҡ-2018» телевизион конкурсының еңеүселәре билдәләнде\nӨфөлә «Байыҡ-2018» телевизион конкурсының еңеүселәре билдәләнде https://bash.news/news/85759_fl_bajy2018_televizion_konkursyny_eeselre_bildlnde\nРеспубликанан тыш, Ҡаҙағстан, Төньяҡ Осетия һәм башҡа төбәктәрҙән 500-ҙән ашыу бейеүсе сәхнәгә сыҡты. Бейеү байрамы хаҡында тулыраҡ беҙҙең сайтта.\nБайыҡ"тың иң кескәй бейеүсеһенә әле 1 йәш тә тулмаған. Сәхнәлә "Йәйләү" бейеүен өс быуын вәкиле башҡара. Бейеүһеҙ йәшәй алмайбыҙ, ти Әбйәлилдән килеүсе ғаилә.\nХәлиҙә Ғәйфуллина, "Байыҡ" телевизион конкурсында ҡатнашыусы: “Әсәйем, үҙем һәм ҡыҙым бейебеҙ”.\n"Байыҡ"та ҡатнашыусы иң өлкән бейеүсе Ишембай районы Һайран ауылынан. Фәйзелғаян Ғималетдиновҡа 78 йәш.\nФәйзелғаян Ғималетдинов, "Байыҡ" телевизион конкурсында ҡатнашыусы: “Ауылдаш Лена менән дует алып килдек. Беренсеһе – “Ҡайынлыҡта”, икенсеһе – “Бесәнлектә киленсәк” тип атала”.\nБыйыл Гала-концертты Ғаиләләр парады асып ебәрҙе. Үҙәнбаевтар, Низаметдиновтар, Юлдашевтар һәм башҡалар бейеүгә төштө. Һәр ғаиләнең сәхнәгә сығыу тарихы үҙенсә. Атлай белгән балаларҙан алып өлкәндәргә тиклем уларҙың һәр береһен бейеүгә булған һөйөү берләштерә.\nХалҡыбыҙ бейеүҙәрен һаҡлауға, үҫтереүгә ҙур өлөш индергән “Байыҡ” телевизион конкурсы 11-се миҙгелен тамамланы. Уның ҡатнашыусылары - бухгалтерҙар, уҡытыусылар, табиптар һәм башҡалар - ошо йылдар эсендә профессиональ бейеүсе кимәленә күтәрелгән.\nРатмир Бәҙретдинов, Башҡортостандың халыҡ артисы, жюри рәйесе: “Улар хәҙер сәхнә оҫталарына әйләнделәр. Хәҙер кейенә беләләр, үҙҙәрен тота беләләр”.\nСәхнәгә бейергә генә түгел мода күрһәтергә лә сыға, ҡатнашыусылар. Боронғо кейем өлгөләре менән бер рәттән бер ҡайҙа ла осратмағандары ла күҙҙең яуын ала. Улар стилләштерелгән һәм заманса.\nЗилә Лира, "Байыҡ" телевизион конкурсында ҡатнашыусы: “Үҙем кейеҙҙәр баҫам. Заман һәм мода үҙгәрә, милләттәштәребеҙ хәҙер ошолай кейенергә теләй”.\nЙылдан-йыл "Байыҡ"та үҙен һынап ҡарарға теләүселәр арта. Тәүҙә 50 кешенән башланһа, хәҙер был һан ун тапҡырға артҡан. Быйыл ул Башҡортостандан тыш, Ҡаҙағстан, Сыуашстан, һәм Рәсәй төбәктәрендә йәшәүсе күп бейеүселәрҙе сәхнәгә сығарҙы.берләштерҙе.\nРита Өмөтбаева, "Байыҡ" телевизион конкурсы продюсеры: “Байыҡ”тың ошондай кимәлдә булыуына, тәү сиратта, халыҡ сәбәпсе. Халыҡтың рухы бейей. Улар үҙҙәре ошо проекты күтәрҙе”.\nБайыҡтың нигеҙендә халыҡсанлыҡ ята һәм быны тамашасы юғары баһалай. Элек тыуған яғына ҡайтҡанда телевизор аша ғына конкурсты күҙәтеп һоҡланған Зәбиҙә Хажиева быйыл үҙе сәхнәлә.\nГран-при яңыҙ бейеүселәр һәм дуэт, трио, тулы ансамблдәр араһында һәр береһенә айырым тапшырылды. Ҡалғандар беренсе икенсе һәм өсөнсө дәрәжә урындарҙы бүлеште. Иң мөһиме, ҡатнашҡан һәм конкурсты ҡараған һәр кем йәшәүгә рух һәм дәрт алды.\nМәскәү метроһында милли биҙәктәр\n13:14, 19 июн\nЙылымға туристар йыйылды\n15:18, 18 июн\n22:49, 17 июн\nБөгөн Өфөлә «Евразия йөрәге» фестивалендә ҙур концерт ойошторола\n22:21, 14 июн\nӨфөлә “Сәнғәт паркы” барлыҡҡа килеүе ихтимал\n13:00, 14 июн


Башҡортостанға сит илдән меңгә яҡын баш итле мал һатып алынасаҡ // Иҡтисад | новости башинформ.рф\nБашҡортостанға сит илдән меңгә яҡын баш итле мал һатып алынасаҡ\n11:44, 9 марта 2010 Иҡтисад\nБашҡортостанда тоҡомсолоҡ хужалыҡтарына ярайһы уҡ дәүләт ярҙамы күрһәтелә. Һуңғы ваҡытта итселек йүнәлешенә ҙур иғтибар бирелә. БР Ауыл хужалығы министрлығынан хәбәр итеүҙәренсә, быйыл республикаға бер мең башҡа яҡын итле тоҡом малы килтерергә планлаштырыла.\n2009 йылда Башҡортостан хужалыҡтары сит ил селекцияһы герефорд һәм лимузин тоҡомло 1569 баш мал һатып алды. Тоҡомло мал Дыуан, Ейәнсура, Күгәрсен, Көйөргәҙе, Мәләүез, Миәкә, Стәрлебаш, Стәрлетамаҡ, Туймазы, Федоровка һәм Саҡмағош райондарына килтерелде.\n— Фәнни-методик һәм консультатив ярҙам күрһәтеү өсөн хужалыҡтарға уҡыу йорттары һәм тоҡомсолоҡ предприятиелары белгестәре беркетелгән, — ти БР ауыл хужалығы министрының беренсе урынбаҫары Николай Коваленко. – Һуңғы маҡсат – 2011 йылда австралия селекцияһы герефорд итле тоҡомло һыйыр малы үрсетеү буйынса тоҡомсолоҡ хужалыҡтары ойоштороу.\nТеги: ауыл хужалығы, малсылыҡ, тоҡомсолоҡ эше


Хәбәрҙәр: Ҡоллоҡ һаман һаҡлана.\nҠоллоҡ һаман һаҡлана.\nДонъялағы 30 миллион кеше әле лә ҡол булып йәшәй, һүҙ кабалаы хеҙмәт, көсләп фәхишәлек менән шөғөлләндереү, кредит биреүселәргә бойондороҡлолоҡ, көсләп кейәүгә биреү хаҡында бара.\nАвстралияның Walk Free хоҡуҡ һаҡлау ойошмаһы һығымталары шундай.\nҠолдарҙың яртыһы Һиндостанда, әммә, авторҙарҙың әйтеүенсә, тикшереүҙәр алып барылған 162 илдең барыһында ла ниндәйҙер кимәлдә был афәт йәшәп килә.\n“Иң көсһөҙҙәрҙе эксплуатациялау, ҡомһоҙлоҡ, байыу, енси теләктәрен ҡәнәғәтләндереү, үҙ өҫтөнлөгөн күрһәтеү өсөн башҡаларҙы хоҡуҡтарынан мәхрүм итергә әҙер тороу- кешелектең иң ҡараңғы яғы,-” ти ойошмаға нигеҙ һалыусы Эндрю Форрест.\nWalk Free раҫлауынса, хәҙерге заман ҡол биләүселәре йыл һайын 32 миллиард доллар килем ала, 58 илдә, 122 төр тауар етештергәндә, ҡолдар көсө файҙаланыла.\nАҠШ-тың элекке дәүләт сәркәтибе Хиллари Клинтон һүҙҙәре буйынса, был рейтинг беҙгә яуап табырға мөмкинлек бирәсәк. Кешеләрҙе контрабанда юлы менән ташыу- бөтә илдәргә лә ҡағылышы булған енәйәт, бының менән көрәшеү- донъялағы бөтә хөкүмәттәрҙең дә бурысы, әммә уларҙың береһе лә был мәсьәләне тейешенсә хәл итергә тырышмай.\nРәсәй исемлектә 49-сы урында тора, тикшеренеүселәрҙең иҫәбе буйынса, илдә ярты миллиондан ашыу ҡол бар.\nХатта документтары ла булмаған, ауыр шарттарҙа эшләгән һәм йәшәгән мигранттарҙың бушлай хеҙмәте- Рәсәйҙәге ҡоллоҡтоң бер миҫалы. Февралдә Human Rights Watch белдереүенсә, бындай хеҙмәт хатта Сочиҙағы олимпия объекттары төҙөлөштәрендә лә ҡулланыла.


Үткән йылдың икенсе яртыһында республикала бер - бер артл ы өс ҡыҙ юҡҡа сыға - ул ваҡытҡа ҡыҙҙарға 18- әр йәш була. Ав густ айында Өфө ҡыҙы, нефть университеты студенткаһы Регина Әхмәрова өйөнән сығып китә һәм кире әйләнеп ҡайтмай. Ноябрь айы башында Бүздәк районынан Туймазыға илткән юлда Туймазы п едколледжының өсөнсө курсында уҡыусы Гөлназ Аллағолова эҙһеҙ юғала: һуңғы тапҡыр уның трассала машина туҡтатып торғанын күрәләр. Бер нисә көндән шулай уҡ юлда Өфө ҡыҙы Әлиә Усманова юҡҡа сыға: ҡыҙ үҙе уҡыған Стәрлетамаҡ хореография училищеһына юлланған була. Шаһиттар уның да машина туҡтатып ултырыуын күрә...\nМатбуғат биттәренә йыш күҙ һалыусыларҙың шиктәре урынлы: бәлки был аяныслы ваҡиғалар үҙ - ара бәйлелер БР Эске эштәр\nминистрлығының енәйәт эштәре буйынса эҙләү идаралығы начальнигы Владислав Горкавцев был турала түбәндәгеләрҙе һөйләне:\n- Өс осраҡта ла "үлтереү" статьяһы буйынса енәйәт эше асылды - кешенең юғалыуында криминалға шик булғанда беҙ шулай итәбеҙ, - тине ул журналистар менән осрашыу ваҡытында.\n- Уларҙың һәр береһе айырым тикшерелә, эштәрҙе берләштереү\nөсөн нигеҙ юҡ, һәм бында серия күрергә тырышыу кәрәкмәй. Бөгөнгө көндә эштәрҙең береһен асыҡлау буйынса етди алға китеш барлығын әйтә алам.\nҠыҙҙарҙың өсөһө лә ғәҙәти ғаиләнән, өлгөлө тәртиптәре мен ән айырылып торалар. Ҡыҙғанысҡа ҡаршы, нәҡ ошондай осраҡта\nюғалған кеше енәйәтселәр тырнағына эләгеүе ихтимал, тип һанарға урын бар. БР Эске эштәр министрлығының оператив - эҙләү бүлеге начальнигы Марат Ғиззәтуллиндың һүҙҙәренә ҡарағанда, күпселек осраҡта алкологиктар, бомждар юғала - бында йыш ҡына уларҙың үҙҙәренән башҡа бер кем дә ғәйепле түгел, улар йә эскегә биреләләр, йә "донъя күрергә" сығып китәләр. Күптән түгел генә шундай бер осраҡ асыҡланды: ҡатын\nтелевизорҙан күрһәтелгән бомждар тураһындағы сюжеттан үҙенең ике йыл элек юғалған тормош иптәшен күреп ҡала. Ике йыл дауамында ир кеше өйөнән бер нисә минут арала ғына урынлашҡан коллектив баҡсаларҙа көн күргән һәм ҡатыны менән улы тураһында иҫенә бик һирәк төшөргәндер тип уйларға ҡала.\nИмен булмаған ғаиләлә тәрбиәләнеүсе балалар, балалар йорттарында тәрбиәләнеүселәр даими рәүештә ҡасыусан. Өсөнсө урында психик йәһәттән сәләмәт булмағандар, шулай уҡ өлкән йәштәге, хәтерен юғалтып яфаланыусылар, склероз менән ауырыусылар һ. б. тора.\nӨҫтә һанап үтелгән категорияға ҡарамаған кешеләр юғалған осраҡта милиция беренсе сиратта "криминаль китеү" йәки бәхетһеҙ осраҡ версияһын тикшерә. Ҡыҙғанысҡа ҡаршы, күп ваҡытта нәҡ шулай килеп тә сыға.\n- Бәғзе берәүҙәр юл һәләкәтенә осрай, ҡышын күптәр туңып үлә, балыҡсыларҙың һыу аҫтына китеүе ихтимал, һунарсыларҙы\nбер кем дә ҡырағай хайуандар ҡорбаны булыуҙан һаҡламай, - тип һөйләй Владислав Горкавцев.\nХоҡуҡ һаҡлау органдарына кешенең юҡҡа сығыуы тураһында\nғариза килгәс үк ул хәбәрһеҙ юғалыусылар исемлегенә индерел ә. Милиционер был турала нимә уйлауына ҡарамаҫтан, әйтәйек, "бер аҙ йөрөр ҙә ҡайтыр", ул ғаризаны ҡабул итергә бурыслы. Хәлдең нисек дауам итеүенә ҡарап, енәйәт эше асыу тураһында ҡарар ҡабул ителә. Мәҫәлән, 2005 йылда кешеләрҙең юғалыу\nфакттарынан "үлтереү" статьяһы буйынса 28 енәйәт эше асылған.\n- 12 осраҡта үлтереүселәр асыҡланды, дүртеһендә юғалғандарҙың мәйете табылды, улар мәжбүри үлем менән үлмәгән тип әйтергә сәбәп бар. Республикала кешене урлау, һатыу, сит илгә алып сығыу осраҡтары булғаны юҡ, - тип белдерҙе ул.\nШулай уҡ үткән һәм ағымдағы йылда эҙһеҙ юғалыусылар һаны һуңғы йылдарҙың уртаса статистика күрһәткестәренән артмай, һәм ығы - зығы ҡуптарыуға сәбәп юҡ, ти бүлек начальнигы.\n- Хәбәрһеҙ юғалыусыларҙы эҙләүҙе милиция һәр саҡ айырым контролдә тота, - ти Горкавцев. - Эҙләү аҙаҡҡа тиклем дауам итә: яңы мәғлүмәт барлыҡҡа килгән һайын 10, 20 йыл элек асыл ған эштәрҙе лә күтәрәбеҙ.


Хеҙмәт министрлығы башлығы 2020 йылдағы индексациянан һуң әсәлек капиталының суммаһын атаны\n7 Июнь 2019, 13:23\n2020 йылдың 1 ғинуарындағы индексациянан һуң әсәлек капиталының суммаһы ниндәй күләмдә буласаҡ?\n2020 йылдың 1 ғинуарындағы индексациянан һуң әсәлек капиталының суммаһы 470 мең һум тәшкил итергә тейеш. Хеҙмәт һәм социаль яҡлау министры Максим Топилин ТАСС агентлығына интервьюһында ошо турала хәбәр итте.\n«2020 йылдың 1 ғинуарынан әсәлек капиталын индексациялау тергеҙелә. Был килешелгән ҡарар, беҙҙе бөтәһе лә хупланы. 2020 йылдың 1 ғинуарынан — ҡулланыусылар хаҡтарының үҫеш прогнозы 4% тәшкил итә — әсәлек капиталы арттырыла. Киләһе йылға бюджетты әҙерләгәндә ошондай аҡсаны күҙ уңында тотабыҙ. Йәғни 2020 йылдан әсәлек капиталының күләме яҡынса 470 мең һум тәшкил итергә тейеш», — тине ул Петербург халыҡ-ара иҡтисади форумында.\nБынан алда Топилин 2025 йылдан һуң әсәлек капиталы программаһын оҙайтыу тураһында тәҡдимдәрҙе күрмәүен хәбәр иткәйне. Илдә программа Рәсәй президенты Владимир Путиндың указы буйынса 2007 йылдан эшләй башланы. Ул 2021 йылдың аҙағына тиклем оҙайтылды. Сертификат икенсе йәки артабанғы балалар тыуған осраҡта бирелә.\nБөгөнгә Рәсәйҙә әсәлек капиталынң күләме 453 мең һум тәшкил итә.


23 Мая , 10:47\nҠәҙерле тормош иптәшем, һөйөклө әнейебеҙ Миләүшә Рафиҡ ҡыҙы ХӘМИТОВАны 50 йәшлек, оло йөрәкле булған ҡайным, хәстәрлекле олатайыбыҙ Рафиҡ Хәйретдин улы ҠОТЛОБАЕВты 75 йәшлек юбилейҙары һәм балдыҙым, апайыбыҙ Зөлфиә Рафиҡ ҡыҙы ҠОТЛОБАЕВАны тыуған көнө менән ихлас тәбрикләйбеҙ.\nКинйәбай ауылында тыуып үҫеп, әлеге көндә Күмертау ҡалаһында йәшәүсе ҡәҙерле тормош иптәшем, һөйөклө әнейебеҙ Миләүшә Рафиҡ ҡыҙы ХӘМИТОВАны 50 йәшлек юбилейы менән ихлас күңелдән ҡотлайбыҙ.\nУңғандарҙан-уңған, кешелекле, оло йөрәкле кешебеҙгә матур ғүмер байрамыңда күңел түренән сыҡҡан изге теләктәребеҙҙе еткерәбеҙ: һәр көн баш осоңда яҡты ҡояш балҡыһын, көндәрең шатлыҡ менән үтһен, иңдәреңдәге шәфҡәт фәрештәһе һине бер ҡасан да ташламаһын. Алдағы көндәреңдә лә һау-сәләмәт булып, именлектә, шатлыҡтарға һөйөнөп, оҙон-оҙаҡ бәхетле йәшәргә яҙһын. Һин - беҙҙең тормошобоҙҙоң йәме, һин булғанға донъябыҙ йәмле, йәнле, һинең фатихаң менән аҙымдарыбыҙ ышаныслы, бәхетебеҙ тулы. Йөҙөңдән һис ҡасан йылмайыу, бәхет нуры китмәһен. Күңелеңдең нуры менән көдәребеҙҙе яҡтыртып, йортобоҙҙоң ҡотон һаҡлап йәшә, ҡәҙерлебеҙ.\nШулай уҡ, Кинйәбай ауылында йәшәүсе ҡәҙерле, оло йөрәкле булған ҡайным, хәстәрлекле олатайыбыҙ Рафиҡ Хәйретдин улы ҠОТЛОБАЕВты ла 75 йәшлек юбилейы һәм балдыҙым, апайыбыҙ Зөлфиә Рафиҡ ҡыҙы ҠОТЛОБАЕВАны тыуған көнө менән ихлас тәбрикләйбеҙ. Һеҙгә ныҡлы һаулыҡ, бәхетле оҙон ғүмер, имен тормош теләйбеҙ. Киләсәктә лә яҡындарығыҙҙың изгелеген күреп, ҡәҙер-хөрмәтен тойоп, уларға терәк булып, шатлыҡ-ҡыуаныстар ғына кисереп йәшәргә яҙһын. Уй-теләктәрегеҙ тиң, тыуар таңдарығыҙ яҡты, тыныс, көндәрегеҙ аяҙ булһын!\nТеләктәрҙең теләйбеҙ иң изгеһен,\nШатлыҡтарҙың теләйбеҙ иң ҙурын.\nБәхеттәрҙең теләйбеҙ,ҡояш кеүек,\nМәңге һүнмәй торған нурлыһын!\nИң изге теләктәр менән тормош иптәшең, кейәүең, еҙнәң Наил, ҡыҙың, ейәнсәрең, һылыуың Илнара, улың, ейәнең, мырҙаң Илнур.